ڕوونکردنەوەیەک لە لایەن هونەرمەندی بەناوبانگی کوردستان ناسر ڕەزازی\nئازیزان، هاوڕێیان، دۆستان و لایەنگرانی من، خەڵکی کۆڵنەدەری کوردستان!\nماوەیەکە لەسەر تۆڕەکۆمەڵایەتییەکان، وێنەیەکی\nمن و دوو کەسی دیکە، کە ھی پێنج - شەش ساڵی لەمەو پێشە و لە ڕەستۆرانی یاقووت یان ھوتێل ئەلبورزی سلێمانی ھەڵگیراوە و ماوەیەکی زۆری بەسەردا تێپەڕیوە و ئێستا ئاغای جەلالیزادە لەسەر تۆڕی ئینتێرنێت دایناوە، هەرای ساز کردووە و لێکدانەوەی جیاوازیان بۆ کردووە. من وەکوو گۆرانیبێژێک ڕۆژانە لەگەڵ دەیان هەزار کەس لە کوردستان و لە هەموو جیهان وێنەم دەگیردرێ و بڵاو دەبێتەوە. کاتی وا هەیە زۆربەی زۆریان ناناسم و تەنیا لەبەر هەستی خۆشەویستی گۆرانیبێژێک کە زیاتر لە نیو سەدەیە خەبات دەکا، ئەو وێنەگەلە دەگیردرێ و هەستی خۆشەویستی خۆیان بەرانبەر بە ئێمە نیشان دەدەن. کاتێک لەسەر داوای ئەو دوو کەسە وێنەکە گیرا و ڕۆییشتن، ڕزگاری خۆشکەزام لەوێ بوو، لێم پرسی ڕزگار ئەم پیاوە کێ بوو، وتی خاڵۆ گیان ئەوە ئاغای جەلالیزادە بوو! بڕوام پێ بکەن ئەوە یەکەمجار بوو کە ئەو پیاوەم دەدیت. بنەماڵەی منیش پشتیوانییان لە هیچکەسێک نەکردووە بۆ هەڵبژاردن لە کۆماری ئیسلامیدا.\nمن شانازی دەکەم کە زیاتر لە چل ساڵە خەباتی سیاسیی – ھونەریم کردووە لە دژی کۆماری ئیسلامی و هەرگیز پشتم لە گەلەکەی خۆم نەکردووە و نایکەم.\nلێرەدا حەز دەکەم نەک بۆ ئەو کەسانەی کە شتی ناشیرینیان نووسیوە و نابەرپرسانە داوەرییان کردووە، بەڵکوو ڕوو لە دۆستان و دڵسۆزان و لایەنگرانی خۆم بە پێویستم زانی ئەم ڕوونکردنەوەیە بدەم.\nلە کاتێکدا کە ڕۆڵە تێکۆشەرەکانی گەلی کورد ڕۆژانە لە زیندانەکان لە ژێر زەبروزەنگدان و ئێعدام دەکرێن، کاناڵی یەکی کۆماری ئیسلامی ئێران دەستی داوەتە بڵاوکردنەوەی بەشێکی کەمی یەکێک لە گۆرانییەکانی من. وادیارە فیلمسازێک فیلمێکی درووست کردووە و گۆرانییەکی حەسەن زیرەک و گۆرانییەکی منی وەکوو مووزیکی مەتن لە سەر فیلمەکە داناوە و بڵاو کراوەتەوە و من ئاگام لە ھیچ شتێک نییە و نەبووە و تەنیا دۆستان ئاگاداریان کردم کە شتێکی وا ڕووی داوە.\nئێمە ڕۆژانە سەدان کەس لەبەر ئەو خۆشەویستییەی لەناو خەڵک و گەلەکەی خۆماندا ھەمانە، وێنەمان لەگەڵ دەگرن کە زۆربەیان ناناسین و نازانین کێن. دەیان ساڵ خەباتی سیاسیی ھونەریی ناسر ڕەزازی سەلماندوویەتی کە ئێمە کێین و ھیچ کاتێک پشت لە بەرەی ڕزگاریخوازی گەل و نەتەوەکەی خۆمان ناکەین و جەنایەتەکانی کۆماری ئیسلامی و دەستندەخۆرەکانی لەبەر چاو ون ناکەین. هەموو حیزبەکانی کوردستان لەلای من جێگای ڕێزن و مانەوە لە ڕیزی خەباتی نەتەوەکەماندا و تێکۆشانی ماندوونەناسانە و کۆڵنەدەرانە شانازییەکی گەورەیە بۆ ئێمەیش و بۆ هەموو خەباتگێڕانی کوردستان. سروودەکان، شێعر و پەیڤەکان، بانگەوازەکان و دەربڕینە ئاشکراکانی ساڵانی ڕابردووی من شاهیدی زیندووی ئەو ڕاستییەن. ئەوانەش کە شەکری وا دەشکێنن گوایە خەریکن من بەرنەوە بۆ ئێران، خۆیان ناشیرین دەکەن. من کاتێک دەگەڕێمەوە بۆ ڕۆژهەڵاتی کوردستان کە کورد نەتەوەی پلە دوو نەبێت و کورد خاوەنی کەرامەت و ئیرادە و سەربەخۆیی خۆی بێت و خۆی بڕیاردەری چارەنووسی خۆی بێت.\nناسر ره زازی 23.4.2020


ئەنجومەنی سیناتی ئەمەریکا کە کۆمارییەکان تیایدا باڵا دەستن جارێکی دیکە پڕۆژە بڕیاری کۆتایی هێنان بە پشتیوانییەکانی ئەمەریکا بۆ هاوپەیمانێتی بە ڕابەرایەتی سعودیە لە جەنگی یەمەن پەسەند کرد.\nلە دەنگدانێکدا لە ئەنجومەنی سیناتی ئەمەریکا سەبارەت بە پڕۆژە بڕیارەکە، 54 دەنگ پڕۆژە بڕیارەکەیان پەسەند کرد لەبەرامبەر 46 دەنگدا، هەروەها پشتیوانی حەوت کۆمارییشی بەدەست هێنا، ئێستا دەبێت ئەنجومەنی نوێنەرانی ئەمەریکاش پەسەندی بکات. بەڵام بەپێی کۆشکی سپی سەرۆکی ئەمەریکا دانۆڵد ترامپ مافی ڤیتۆ دژی پڕۆژە بڕیارەکە بەکاردەهێنێت و کۆشکی سپی وتی بەڕێوبەرایەتییەکەی سەرۆک ترامپ بەتوندی دژی ئەو بڕیارەن.\nبەپێی پڕۆژە بڕیارەکە کۆنگرێس داوا لە سەرۆک دەکات هێزە چەکدارەکانی ئەمەریکا لە ئەرکە جەنگییەکانی یەمەن بکشێنێتەوە، بێجگە لەو ئەرکانەی کە دەکرێت دژی ڕێکخراوی قاعیدە. ئەمەش لە ماوەی 30 ڕۆژدا دوای جێبەجێکردنی بڕیارەکە.\nئێستا ئەنجومەنی نوێنەرانی ئەمەریکا کە دیموکراتەکان تیایدا باڵا دەستن دەبێت بەشێوەیەکی کۆتایی پڕۆژە بڕیارەکە پەسەند بکەن.\nسیناتۆر بێرنی ساندەرز پێشوازیی لە دەنگدانە مێژووییەکە کرد و پێش دەنگدانەکە وتی " بەشداربوونی ئەمەریکا لە جەنگێکدا کە سعودیە لە یەمەن دەیکات بەبێ مۆڵەتی کۆنگرێس بووە. هەروەها خراپترین قەیرانیی مرۆیی لە جیهاندا لێکەوتۆتەوە."\nلەلای خۆشییەوە سیناتۆری کۆمارییەکان مایک لی کە لەگەڵ ساندەرزدا پڕۆژە بڕیارەکەیان پێشکەش کرد، داوای لە ئەنجومەنی سینات کرد لە بەرژەوەندیی پڕۆژە بڕیارەکە دەنگ بدەن و وتی " لەوانەیە سعودیە چەکی ئەمەریکی بەکاربهێنێت بۆ ئەنجامدانی تاوانی جەنگ."


لە ڕۆژی ڕابردووەوە لانیکەم ٧ هاوڵاتی بەهۆی تەقەی هێزە سەربازییەکانەوە لە مەریوان کوژراون | KHRN\nماڵ هه‌واڵه‌کانئازادیئازادی کۆبوونه‌وه\tلە ڕۆژی ڕابردووەوە لانیکەم ٧ هاوڵاتی بەهۆی تەقەی هێزە سەربازییەکانەوە لە مەریوان کوژراون\nلە ڕۆژی ڕابردووەوە لانیکەم ٧ هاوڵاتی بەهۆی تەقەی هێزە سەربازییەکانەوە لە مەریوان کوژراون\nby KHRN 17 تشرینی دووه‌م 2019\nگردبوونەوە ناڕەزاییەکان لەدژی بەرزبوونەوەی نڕخی بەنزین لە ڕۆژی ڕابردووەوە لە شارە جیاوازەکانی ئێران دەستیپێکردووە و لە ژمارەیەک لە شارەکانی ڕۆژهەڵاتی کوردستانیش بەردەوامییان هەیە. بەگوێرە ئەو هەواڵانەی بەدەستی تۆڕی مافەکانی مرۆڤی کوردستان گەیشتوون لانیکەم ٧ هاوڵاتی لە شاری مەریوان بەهۆی تەقەی هێزە سەربازییەکانەوە کوژراون.\nعەدنان حەسەن پوور، ڕۆژنامەنووسی کوردی دانیشتووی مەریوان لەو بارەیەوە بۆ تۆڕی مافەکانی مرۆڤی کوردستان دووا و گوتی کە خۆپیشاندانەکان لەو شارە بەشێوەی هێمنانە و ئاشتیخوازانە دەستیپێکرد بەڵام پاش پەلاماری هێزە سەربازی و ئەمنییەکان بۆسەر خۆپیشاندەران بە توندوتیژی کێشرا.\nئەو ڕۆژنامەنووسە کوردە ئەو دەنگۆیانەی ڕەتکردەوە کە خۆپیشاندەران هێزە سەربازییەکانیان چەک کردبێت و تێکهەڵچوونی چەکداری لە نێوان خەڵک و هێزە ئەمنییەکاندا ڕوویدابێت، لە بەردەوامیشدا گوتی: “ئەو توندوتیژییەی هێزە ئەمنییەکان دژی هاوڵاتییان پیشانی دەدەن تا ئێستا نموونەی نەبووە، لە ڕۆژی ڕابردووەوە چەندین جار تەقەی ڕاستەوخۆیان لە خەڵک کردووە، ڕۆژی ڕابردوو ٦ هاوڵاتی کوژران، ئەمڕۆش یەک بۆ ٤ هاوڵاتی دیکە کوژراون و لە سنەش ئاگادارین کە هاوڵاتییەک دراوەتە بەر دەستڕێژی گولـلە و گیانی لە دەستداوە. هەروەها دەیان هاوڵاتی برینداربوون، ژمارەیەک لەو بریندرانە بەڕێکراون بۆ نەخۆشخانەکانی بوعەلی سینان و فەجری مەریوان و هەندێکیش لە ترسی ئەوەی دەستبەسەربکرێن نەچوون بۆ نەخۆشخانە و لە ماڵەکاندا چارەسەرییان بۆ دەکرێت”.\nناوبراو جەختی کردەوە سەر تێکهەڵچوونە دەست بە یەخەکانی نێوان هێزە سەربازییەکان و هاوڵاتیان و گوتی: “لە بەردەوامیی ئاڵۆزییەکانی شاری مەریوان، ١٠ بانک، دوو پەپمی بەنزین و فرۆشگەیەکی “ئۆفۆقی کورۆش” (کە بەبۆچوونی هاوڵاتیان سەربە ناوەندە سەربازی و ئەمنییەکانە) لەلایەن خۆپیشاندەرانەوە سووتێندراون. دوو پەمپی بەنزینی دیکەی شارەکە بەهۆی نزیکبوونیانەوە بە گەڕەکەکانی نیشتەجێبوونی هاوڵاتیان نەسووتێندران و بەس ڕووخێندران. هەروەها ژمارەیەکی دیکەی بانکەکان لەلایەن خۆپیشاندەرانەوە پەلاماردران و ڕووخێندران. لەلایەکی دیکەوە لافیتەی ناوەندە ئەمنییەکان لە سەرتاسەری شارەکانی سنە و مەریوان لەلایەن هاوڵاتیانەوە هەڵکەندراون”.\nعەدنان حەسەن پوور هەروەها ئاماژەی بە بڕانی هێڵە ئینتەرنەتییەکان دا و وتی هێڵە تەلەفۆنییەکانیش تووشی کێشە بوون و بەردەوام دەپچرێن.\nخۆپیشاندان لەدژی بەرزبوونەوەی نڕخی بەنزین لە شارە جیاوازەکانی ڕۆژهەڵاتی کوردستان هاوکات بە شارەکانی دیکەی ئێران لە ڕۆژی ڕابردووەوە دەستیپێکردووە. سەرکوت و توندوتیژیی هێزە سەربازی و ئەمنییەکان بۆسەر هاوڵاتییان لە شارەکانی مەریوان، جوانڕۆ، کرماشان و سنە زیاتر لە شارەکانی دیکە بووە.\nتۆڕی مافەکانی کوردستان پێشتر چەند ڕاپۆرتێکی لەبارەی وردەکاریی ئەو خۆپیشاندانانە و ئاماری کوژراوان و برینداران لە شارەکانی جوانڕۆ، کرماشان و سنەی بڵاوکردبووە.


بە درێژایی چەندین دەیەیە سەرۆكە ھەڵبژێردراوەكانی ئەمەریكا شەوی پێش سوێندخواردنیان لە بلێر ھاوس بەسەردەبەن\nKurdistan24 هەولێر 18:13 January 14 2021\nبەرپرسی ئیدارەی ئەمەریكا جەختیكردەوە لەوەی سەرۆكی ھەڵبژێردراو جۆ بایدن، شەوی دەستبەكاربوونی لە بلێر ھاوس، بارەگای میوانە فەرمییەكانی سەرۆكی ئەمەریكا بە بانگھێشتی فەرمی، بەسەر دەبات.\nبەپێی گوتەبێژێكی وەزارەتی دەروەی ئەمەریكا، كە سەرپەرشتی موڵكەكە دەكات و دەكەوێتە شەقامی په‌نسلڤانیا لە نزیك كۆشكی سپی، بەپێی رۆژنامەی "واشنتن پۆست" بایدن قبووڵیكردووە، ئەو رۆژە لەو خانووە مێژووییە بەسەرببات.\nبەدرێژایی چەندین دەیە، سەرۆكە ھەڵبژێردراوەكانی ئەمەریكا، شەوی پێش سوێندخواردنیان لە "بلێر ھاوس"یان بەسەربردووە، لەوانیش دۆناڵد ترەمپ.\nباوە، رۆژی دەستبەكاربوون، ئەندامانی خێزان و ھاوڕێكانیان لەو بارەگایەدا، پێش مەراسیمی كڵێسە، ژەمی بەیانی دەخۆن و دواتر لە بارەگای كۆشكی سپی كۆبوونەوە لەگەڵ سەرۆكی ماوە بەسەرچوو لەو رۆژەدا ئەنجامدەدرێت.\nبەپێی رۆژنامەكە، جیمی كارتەر (سەرۆكی ئەمەریكا لە نێوان 1977-1981) دەستی بەو رێورەسمە كردووە لە بلێر ھاوس، لەو كاتەوە، ھەر سەرۆكێكی نوێ، شەوی دوایی وەك سەرۆكی ھەڵبژێردراو لەو خانووە لە شەقامی په‌نسلڤانیا بەسەردەبات.\nلە بەیانیەكەی رۆژی دەستبەكاربوونی، سەرۆكی ھەڵبژێردراو واژوو لەسەر پەڕاوی میوانانی فەرمی دەكات و دوای نیوەڕۆ ئاھەنگی بەخێرھاتنی پێشوازیكردن لە باڵیۆز و دیپلۆماسەكان ده‌كرێت، بەڵام پێناچێت ئەم ساڵ ئەنجامبدرێت بە ھۆی كۆرۆناوە.\nئەو خانووە دێرینە مێژووییە لە ساڵی 1824 درووستكراوە و موڵكی خانەوادەی بلێر بووە بۆ ماوەی زیاتر لە سەدەیەك.\nلە چلەكانی سەدەی رابردوو، سەرۆكی ئەمەریكا، "فرانكلین رۆزفلت"یان قایلكرد، بەوەی ئەو خانووە بكڕێت بۆ بەكارھێنانی وەك خانووی میوانداری بۆ گەورە كەسایەتییەكان، پێشتر سەرۆكی دەوڵەتان لە كۆشكی سپی دەمانەوە.\nرۆژنامەكە دەڵێت: ئیلیانور رۆزفلت، فرانكلینی مێردەكەی قایلكرد، كە ئەو نەریتە بگۆڕدرێت، دوای ئەوەی وینستن چەرچل (سەرۆك وەزیرانی شانشینی یەكگرتوو لە نێوان ساڵانی (1940-1945) لە كاتژمێر 3ی بەرەبەیانەوە چووە نێو ژووری ژن و مێردێك و جگه‌رەی بەدەستەوە بوو و كەوتە گفتوگۆكردن.\nسەرۆك ھاری ترۆمان، لەمیانی ماوەی نوێكردنەوەی كۆشكی سپی چوار ساڵ لە 1948 تا 1952 لە بلێر ھاوس ژیانی بەسەربردووە.


زانکۆی ڕاپەڕین - بەڕێوەبەرایەتی پەیوەندیەکان\nWritten on 15 ئاب 2021 .\nئامانجی سەرەکی بەڕێوەبەرایەتی پەیوەندیە نێودەوڵەتیەکان بەرەوپێشبردن و پەرەپێدانی چالاکیە نێودەوڵەتیەکان و ئاڵوگۆڕە لە نێوان زانکۆی ڕاپەڕین و دامەزراوە ئەکادیمیەکانی تر لە سەرانسەری جیهان. هەرچەندە کە دامەزراوەیەکی تاڕادەیەک نوێین بەڵام چەندان بەرنامەی سەرکەوتوانەمان هەبووە. بەڕێوەبەرایەتیمان گرنگیەکی تایبەت بە فراوانکردنی پێگەی نێودەوڵتی زانکۆمان دەدات لە چەند ساڵی ئایندەدا لەڕێگەی هێنانی ستافی بیانی زیاتر بۆ زانکۆمان بە شێوەی سەردانکردن یاخود گرێبەست، هەوڵدان بۆ توێژینەوەی ئەکادیمی هاوبەش و هەروەها بەشداریپێکردنی ستافی زانکۆمان لە کۆڕبەندە نێودەوڵەتیەکاندا.\nئەرک و کارەکان\n١- ڕێکخستنی پەیوەندیەکانی زانکۆمان لەگەڵ دامەزراوە ئەکادیمیەکانی تر لە ناوە و دەرەوە.\n٢- بەدەستهێنانی گرانت بۆ زانکۆمان.\n٣- بەدەستهێنانی سکۆلەرشیپ بۆ مامۆستایان و خوێندکارانی زانکۆمان.\n٣- ڕێکخستن و ڕاییکردنی ئیش و کاری ناردنەدەرەوەی مامۆستایان و خوێندکاران.\n٤- نوسینی نامەی پشتگییری بە زمانی ئینگلیزی.\nژمارە مۆبایلی بەڕێوەبەرایەتی:07502659191\nلیستی ناوی فەرمانبەرانی بەڕێوەبەرایەتی پەیوەندیەکان\nناوی سیانی بڕوانامە پسپۆڕی ناونیشان ژمارە تەلەفۆن ئیمەیڵ جۆری کاری پێسپێردراو\nئاراز محمد ئیسماعیل ماستەر ئینگلیزی مامۆستا\nئەم ئیمەیڵە پارێزراوە لە سپام, پێویستە جاڤا سکریپت چالاک بکەیت بۆ بینینی. بەڕێوەبردن و سەرپەرشتی کردنی کارەکانی بەڕێوەبەرایەتی پەیوەندیەکان\nتحسین رجب حمد بەکالۆریۆس زمان و ئەدەبی ئینگلیزی ی.وەرگێر ٠٧٥٠١٠٢٦٩٢٤ ئەم ئیمەیڵە پارێزراوە لە سپام, پێویستە جاڤا سکریپت چالاک بکەیت بۆ بینینی. ئامادەکردن و پێدانی پشتگیری بە ستاف و خوێندکاران، پێدانی ڕێنمایی لەبارەی ڕێکارەکانی چوونە دەرەوە و خوێندن لە دەرەوە.\nسعید رسول حمە بەکالۆریۆس زمان و ئەدەبی ئینگلیزی ی.توێژەر ٠٧٥٠٨٩٥٩١١٥ ئەم ئیمەیڵە پارێزراوە لە سپام, پێویستە جاڤا سکریپت چالاک بکەیت بۆ بینینی. ئامادەکردن و پێدانی پشتگیری بە ستاف و خوێندکاران، پێدانی ڕێنمایی لەبارەی ڕێکارەکانی چوونە دەرەوە و خوێندن لە دەرەوە.\nهیوا احمد حمد بەکالۆریۆس وەرگێڕان وەرگێڕ ٠٧٥٠١٥١٨٥٢١ ئەم ئیمەیڵە پارێزراوە لە سپام, پێویستە جاڤا سکریپت چالاک بکەیت بۆ بینینی. ئامادەکردن و پێدانی پشتگیری بە ستاف و خوێندکاران، پێدانی ڕێنمایی لەبارەی ڕێکارەکانی چوونە دەرەوە و خوێندن لە دەرەوە.\nاحمد حمەسوور پیرۆت بەکالۆریۆس پەروەردەی ئینگلیزی ی.وەرگێر ئامادەکردن و پێدانی پشتگیری بە ستاف و خوێندکاران، پێدانی ڕێنمایی لەبارەی ڕێکارەکانی چوونە دەرەوە و خوێندن لە دەرەوە.


پێدانی كاره‌با له شاری هه‌ولێر ده‌بێته 24 كاتژمێر\nنه‌به‌ز عه‌بدولڕه‌حمان، قائیمقامی قه‌زای ناوه‌ندی هه‌ولێر رایگه‌یاند، له‌سه‌ر داوای هاووڵاتییان پێداچوونه‌وه به‌و خشته‌یه‌دا كراوه كه به‌ر له مانگی ره‌مه‌زان راگه‌یه‌ندرا و بڕیاردرا، به كاره‌بای نیشتمانی و مۆلیده پێدانی كاره‌با به هاووڵاتییان ببێته 24 كاتژمێر.\nقائیمقامی قه‌زای ناوه‌ندی هه‌ولێر روونیشی كرده‌وه، له هه‌ندێك گه‌ڕه‌كی شاری هه‌ولێر، به‌تایبه‌ت ئه‌وانه‌ی لۆدی زۆریان له‌سه‌ر نییه، كاره‌بای نیشتمانی ده‌گاته 16 كاتژمێر، به 8 كاتژمێری كاره‌بای مۆلیده‌ش ده‌گاته 24 كاتژمێر.\nدووپاتیشی كرده‌وه، له‌گه‌ڵ ئه‌نجوومه‌نی مۆلیده ئه‌هلییه‌كان كۆبوونه‌ته‌وه و جه‌ختییان له‌وه كردووه‌ته ده‌بێت خاوه‌ن مۆلیده‌كان 24 كاتژمێر له ئاماده‌باشیدا بن و هه‌ر كاتێك كاره‌بای نیشتمانی بڕا، ئه‌وان مۆلیده‌كانییان پێبكه‌ن، روونیشی كرده‌وه نابێت هاووڵاتییان یه‌ك خووله‌كیش بێ كاره‌با بن.\nئاماژه‌ی به‌وه‌ش كرد، له‌هه‌ر حاڵه‌تێكی سه‌رپێچی و پابه‌ندنه‌بوونی خاوه‌ن مۆلیده‌كان، هاووڵاتییان ده‌توانن ئاگادارییان بكه‌نه‌وه له رێگه‌ی ئه‌و ژماره مۆبایله‌ی له‌سه‌ر پسووله‌ی پاره‌دان هه‌یه.


➕ ئەم بابەتە لەلایەن: (م. ب.)ەوە لە: Mar 18 2015 9:05PM تۆمارکراوە\n📷 فایلی وێنە 1.0.1 45 KB Mar 18 2015 9:05PM م. ب.


Home›Uncategorized @ku›چەکدارانی داعش لە سوریاوە بەرەو عێراق هەڵاتوون\nUncategorized @kuڕۆژهەڵاتی ناوەڕاست\nنوێنەری حکومەتی هەرێم لە فەرماندەی ئۆپەراسیۆنە هاوبەشەكانی عێراق رایگەیاند: بەشێک لەو چەکدارانەی داعش کە لە زیندانی غوێران لە حەسەکە هەڵاتوون، بەرەو عێراق هاتوون.’\nعەبدولخالق تەڵعەت لە لێدوانێکیدا بۆ دەنگی ئەمریکا رایگەیاندووە: “هێرشەکەی داعش بۆ سەر زیندانی حەسەکە کاریگەری ڕاستەوخۆی هەیە لەسەر عێراق، بە تایبەت زانیارییەکان وا دەریدەخەن زۆربەی ئەو چەکدارانەی داعش لە زیندانیەکەی شاری حەسەکە و ئەنجامدەرانی هێرشەکە ڕایانکردووە بۆ عێراق.\nعەبدولخالق تەڵعەت وتی” ئەم ڕووداوانەی دوایی کە ڕوویدا چ لە حەسەکە یاخود پەلامارەکانی تری داعش، بێگومان کاریگەری ڕاستەوخۆی دەبێت لەسەر عێراق بە تایبەت زانیارییەکان کە وای دەردەخەن زۆربەی ئەوانەی ڕایانکردووە لە بەندیخانە بەرەو عێراق هاتوون لەبەر ئەوەی عێراق زیاتر شوێنێکە ئەو تیرۆریستانە دەتوانن شوێنی خۆیان بکەنەوە. ”\nزیندانیکراوانی داعش بەپێی هێرشێکی پیلان بۆ داڕێژراو بە کۆمەڵ لە زیندانی غوێران هەڵاتن، لە ئێستادا ئەو تیرۆرستانەی داعش لە ناو گرتووخانەی غوێران 700 منداڵی خۆیان، وەک قەڵغان بۆ ڕێگری لە ئۆپەراسیۆنی شەڕڤانانی ھەسەدە بەکاردەھێنن.\nهەسەدەش لە هەوڵی کۆنتڕۆڵکردنەوەی تەواوەتی زیندانەکەدایە، کە تا ئێستا لانیکەم 180 تیرۆریستی داعش بەھۆی ئۆپەراسیۆنەکەوە کوژراون.\nهەروەها ئەنجومەنی گشتیی خۆبەڕێوەبەریی باکوور و خۆرھەڵاتی سوریا، لە پەیامێکدا داوای لە ھاوپەیمانیی نێودەوڵەتی کرد، زیندانیکراوە بیانییەکانی ناو داعش بۆ وڵاتەکانی خۆیان بگەڕێننەوە.\nئەو غازەی بۆ سلێمانی دیاریکراوە 46% پێداویستی هاووڵاتیان پڕدەکاتەوە\n26 خوله‌ك له‌مه‌وپێش\n48 خوله‌ك له‌مه‌وپێش


Kurdipedia - ئەبو ئەحمەد شارەزووری\n📊 Articles 373,886 | Images 58,903 | Books 10,946 | Related files 42,121 | 📼 Video 167 | 🗄 Sources 14,522 |\n👫 ئەبو ئەحمەد شارەزووری | 🏷 Group: Biography | Articles language: 🏳 کوردیی ناوەڕاست | 👁🗨\nئەبو ئەحمەد شارەزووری\nقاسم کوڕی عەلی کوڕی قاسم ئەبو ئەحمەد شارەزوورشارەزووری بە بابا گەورەی هەموو قازیەکانی شارەزوور و موسڵموسڵ و شام و جزیرەجزیرە ئەناسرێ. کوڕەکانی هەموویان پیاوی ئاینی و ئەدیب و مامۆستا بوون ساڵی (489) کۆچی کردووە و لە شاری موسڵ نێژراوە.\n💓 Alive?: ✖ ✖\n👫 People type: ✍ Writer\n✨ Item Quality: 62% ✔\n➕ Added by (Hawrê Baxewan) on Nov 21 2008 4:15PM\n✍ This item recently updated by (Benaz Jola) on: Jan 9 2018 12:03PM\n👁 This item has been viewed 4,386 times


سیاسەتی نوێی ئەمریکا بۆ کەم کردنەوەی هێزەکانی لە ڕۆژهەڵاتی ناوین - Mehr News Agency\nAP ١٤٠٠ Tir ٢٩ ١٧:١١\nNews Code 38291\nبە پێی هەواڵی مێهر، سەعید ئەلشەهابی لە وتارێکدا مژاری کەم بوونەوەی بەشداری سەربازانی ئەمریکیی لە ڕۆژهەڵاتی ناوینی لێک داوەتەوە و ئاماژەی بۆ سیاسەتە نوێیەکانی واشینتۆن کردووە.\n1 - لەم حەوتانەی دواییدا نیگەرانییەکان سەبارەت بە دۆخی ئەفغانستان ڕووی لە زیاد بوون کردووە چونکوو ڕاگەیاندنی چوونەدەرەوەی سەربازانی ئەمریکیی بە واتای هان دانی تاڵەبان بۆ زاڵ بوون بە سەر ناوچەکەیە.\n2 – ئەمریکا وەکوو مەترسییەک چاو لە تاڵەبان و داعش ناکات و بەرژەوەندییەکانی خۆی لە بەرچاو دەگرێت و پێی وایە پاراستنی ئەوانە پێویستی بە بەشداری سەربازی نییە.\n3 – ئەمریکییەکان پێیان وایە ئەگەری سەرهەڵدانی دەسەڵاتێکی هاودەنگ بۆ زاڵ بوون بە سەر ڕۆژهەڵاتی ناویندا بوونی نییە. ئێران و عەرەبستان بۆ دزە کردن پێکەوە ڕیکابەری دەکەن بەڵام ئەم ریکابەرییە ستراتیژیکە و پێویستی بە بەشداری سەربازی ئەمریکا نییە.\n4 – هاوبەشی ستراتیژیکی ئێران و چین مامەڵەیەکی بازرگانییە کە بە بۆنەی ئەوەوە چین نەوتی ئێران بە نرخی کەمتر وەردەگرێت و ئەمریکییەکان پێیان وا نییە کە ئەم هاوبەشییە بۆ بەرژەوەندییەکانی ئەوان مەترسیدار بێت.\n5 – گریمانەی زۆر بۆ شرۆڤەی بەشداری ئەمریکا لە ناوچە لە ئارادا بوو کە زۆربەیان گۆڕدراون. یەکێک لەو گریمانانە ئەوە بوو کە ئەمریکا بەشداری سەربازی خۆی لە ناوچە دەپارێزێت بۆ ئەوەی لە هاتنی نەوت دڵنیا بێت، پشتیوانی لە ئیسرائیل بکات و لە سەرهەڵدانی دەسەڵاتی ناوچەیی و نێونەتەوەیی ڕێگری بکات.\n6 – ئێستا ئەمریکا گەورەترین بەرهەم هێنەری نەوتی جیهانە. ئەمریکا لە ڕیگای مەکزیکەوە لە عەرەبستان زیاتر نەوت هاوردە دەکات. سێ چوارەمی نەوتی خەلیجی فارس لە لایەن وڵاتانی ئاسیاییەوە دەکڕدرێت و ئەمریکا پێی وایە ئەم وڵاتانە دەبێ لە دابین کردنی هێمنایەتی هاوردە کردنی نەوتدا بەشداری بکەن.\n7 – بابەتی روون ئەوەیە کە بۆچوونی ئەمریکا لە ڕۆژهەڵاتی ناوین نەگۆڕدراوە. تەنانەت پاش چوونەدەرەوەی هێزە ئەمریکییەکان لە عێراق و ئەفغانستان، دەیان هەزار هێزی ئەم وڵاتە لە ڕۆژهەڵاتی ناویندا ئامادەن بەڵام بەشداری سەربازی ئەوان کێشەکانی ناوچەی چارەسەر نەکردووە.\n8 – سەرەڕای درێژە دان بە دیاردەی تیرۆریزم لە لایەن گرووپە چەکدارەکانەوە، ئەمریکا لە ڕێگای بەشداری سنوورداری خۆی دەتوانێ لە گەڵ ئەو گرووپانەدا ڕوبەڕوو بێتەوە بۆیە داخوازییەکان بۆ هەڵسەنگاندنی دووبارەی بەشداری هێزە سەربازییە ئەمریکییەکان لە ناوچە و لە ئەفغانستان زیادی کردووە.\n9 – ڕاستییەکی دیکە زۆربوونەوەی دزەی ئیسرائیلە. ئیسرائیل بە ئاسایی کردنەوەی پێوەندی لە گەڵ ئەمارات و بەحرەین دزەی خۆی زیاتر کردەوە و هەروەها گەشەی دزەی ئیسرائیل زیاتر لە ناوچە و وڵاتانی ئەفریقییە.\n10 – پاش ئەوەی کە پێویستی بە بەشداری سەربازی ئەمریکا لە ناوچە کەم بووەوە، ئەم وڵاتە لە ڕۆژهەڵاتی ناوین دوور دەکەوێتەوە. هەندێ بەرژەوەندی سنوورداری هەیە کە پێویستی بە بەشداری هەمیشەیی نییە بۆیە چوونە دەرەوەی هێزە ئەمریکییەکان لە ئەفغانستان لە گەڵ زۆرتر کردنەوەی بەشداری سەربازی لە باشووری ڕۆژهەڵاتی ئاسیا، ئوقیانووسی ئارام و دەریای باشووری چین هاواهەنگە.


یەكێتی كێشەی كارمەندو ئەفسەرانی ناوخۆ چارەسەر دەكات\nیەكێتیی نیشتمانیی كوردستان جەخت لەسەر چارەسەركردنی كێشەی سەرەموچەو بەرزكردنەوەی پلەی ئەفسەرو كارمەندانی وەزارەتی ناوخۆو هاوتاكردنی موچەكانیان دەكات، كاندیدێكی ئەو حزبەش بۆ هەڵبژاردنی پەرلەمانی كوردستان ڕایدەگەیەنێت: پرۆژەی تایبەتمان بەهێزەكانی ئاسایشی ناوخۆ دەبێت.\nعادل عەلی سەلام، كاندیدی ژمارە 73ی لیستی 105ی یەكێتی بۆ هەڵبژاردنی پەرلەمانی كوردستان، بە SNNی ڕاگەیاند: یەكێك لەكارەكانمان لە خولی داهاتووی پەرلەمان، چارەسەركردنی كێشەی ئەفسەرو كارمەندانی وەزارەتی ناوخۆ دەبێت، بەتایبەت كێشەی سەرەموچەو پلەبەرزكردنەوە، كە گرفتی گەورەی بۆ دروستكردوون.\nوتیشی:" تا ئێستا پلەبەرزكردنەوەی بەشێكی زۆر لەئەفسەران، سەرەڕای تەواوكردنی چوار ساڵی خزمەتیان، ڕاگیراوەو مەرسومیان بۆ دەرنەكراوە، بەمەبەست و بێ مەبەست بۆتە گرفتێكی گەورە لەبەردەم كاروبارەكانی وەزارەتی ناوخۆ".\nئەو كاندیدەی یەكێتی داواشیكرد، حكومەتی هەرێم بەیەك سیستم كاربكات و ڕەچاوی ناوچەگەرێتی نەكرێت، ئاشكراشیكرد: دەبێت كارەكان بەیەك ڕێنمایی بكرێت، نەك بەسیاسەتێكی بانێكەو دوو هەوا هەڵسوكەوت بكات.\nئاماژەی بەكێشەیەكی تری وەزارەتی ناوخۆ كردو وتی: "كێشەی تری ناوخۆ، هاوتاكردنی موچەی ئەفسەرو كارمەندەكانیەتی، كە جیاوازییەكی زۆر لەموچەی كارمەندانی وەزارەتی ناوخۆ هەیە لەنێوان پارێزگاكان، بۆئەو مەبەستەش پرۆژەمان دەبێت و هەوڵی جدی دەدەین تا موچەی وەزارەتی ناوخۆ لەنێوان پارێزگاكان هاوتا بكرێن".\n7 مانگ پێشتر - Sep 14 2018 2:01PM


فۆڕمی تۆمارکردنی بابەت | لە شاری سلێمانی نرخی ئوتومبیل لە نرخی مۆبایلێکەوەیە تا 90 هەزار دۆلار\nدواڕۆژ، #زریان محەمەد# - ڕاپۆرت سەرەڕای ئەو ڕێژە زۆرەی ئۆتۆمبێل کە لە شارەکانی کوردستاندا هەیە، بەڵام خواست لەسەر ئۆتۆمبێل بەردەوام روو لەزیاد بوونەوە و بەردوام پێشانگاکانی ئۆتۆمبێل جمەیان دێت، هاوڵاتیان بەدوای ئۆتۆمبێلدا دەگەڕێن. لە شاری #سلێمانی# دوو جۆر پێشانگای گەورەی کڕین و فرۆشی ئۆتۆمبێل هەیە، پێشانگاکانی ناو شاری سلێمانی کە پێی دوترێت (مەعرەزەکان) کە دەکەوێتە درەوازەی شاری سلێمانی و ئۆتۆمبێلی تیایدا دەفرۆشرێت نرخیان لە 10 هەزار دۆلارەوە دەستپێدەکات تا 90 هەزار دۆلار و بەرەوژوور، ئەوی دیکەیان پێشانگای (علوجەکان) دەکەوێتە سەر ڕێگای سلێمانی تاسڵوجە، لەوێدا ئۆتۆمبێل بەنرخی مۆبایلێک تا دەگاتە 50 هەزار دۆلار. سەرکان ئەنوەر، لەپێشانگای کوردستان لە پێشەنگای (علوجەکان) بەدواڕۆژی ڕاگەیاند لە ئێستادا کڕین و فرۆشتن لە علوجەکان باشە بەهۆی هەرزانی لەنرخدا، چونکە هەمان جۆری ئۆتۆمبێلە کە لە مەعرەزەکانی سلێمانی هەیە، لە علوجەکان کاتێک ئۆتۆمبێلێک دەفرۆشرێت بە کڕیار و فرۆشیار 50 دۆلار دەدرێت بە ئەنجامدەری گرێبەستەکە، بەڵام لە مەعرەزەکانی سلێمانی 150 دۆلارە، بۆیە خەڵک دێتە لای ئێمە. لە علوجەکان بەشێک هەیە پێی دەوترێت هەڕاجەکان لەوێدا ئۆتۆمبیلەکان مامەڵەیان پێوەدەکرێت بە نرخێکی زۆر هەرزان هەندێکجار بە مۆبایلێکی 200 دۆلاری ئۆتۆمبێلێک دەفرۆشرێت. سۆران کەریم، لە هەڕاجەکەی ئۆتۆمبێلی علوجەکانی سلێمانی بەدواڕۆژی ڕاگەیاند ئێرە پێی دەوترێت بەشی هەڕاجەکە دەکەوێتە خواروی مەعرەزەکانی علوجەکان سەیارەی تیایە لە نرخی 2 هەزار دۆلارەوە بۆ 400 دۆلار و کەمتر، و حاڵەت هەبووە سەیارە گۆڕدراوەتەوە بە مۆبایلێک، من سەیارەیەکی جۆری بەڕازیلی 1984برد بۆ هەراجیەکە بە 375 هەزار دینار فرۆشرا. لەبارەی هۆکاری هەرزانی نرخی ئەم ئۆتۆمبێلانە سۆران دەڵێت هۆکارەکەی دەگەڕێتەوە بۆ ئەو کەسانەی دێن پارەیەکی کەمیان پێیە یان هەیە وەستاو کرێکارن لەجیاتی ماتۆڕ سکیل بکڕن ئەوە دەکڕن و کاری خۆیانی پێ ڕای دەکەن و کوالێتی ئەو سەیارانەش نزمە و پێویستیان بە چاکردنەوە و خەرجی هەیە جا هەر سەیارەیەک کە دەفرۆشرێت دەڵێن بەشەرتی(قوڕ) واتا هەرچیەکی بێت ئەو کەسەی دەیکڕێت دەبێت چاکی بکات. ئەم ئۆتۆمبێلانە کێشەشیان هەیە لەگەڵ پۆلیسی هاتوچۆدا چونکە مەرجەکانی توندو تۆڵیان وەک ئەوەنیە کە لە بەڕێوەبەرایەتی هاتوچۆ داندراوە. کاروان محەمەد، وتەبێژی هاتوچۆی سلێمانی لە لێدوانێکیدا بۆ دواڕۆژ دەڵێت هەر ئۆتۆمبێلێک گرفتی یاسای نەبێت و ئێمە مامەڵەکانی بۆ دەکەین و هەر ئۆتۆمبێلێک گرفتی یاسای هەبێت لەگەڵ مەرجەکانی هاتوچۆ یەک نەگرێتەوە هیچیان بۆ ناکرێت. ئۆتۆمبێلی علوج لەدوای پرۆسەی شەڕی عێراق هاتە ئاراوە کاتێک ئەمریکا هێرشی کردە سەر عێراق و ڕژێمی بەعس ڕوخا زۆریک لە ئۆتۆمبێلی بێ ژمارە هاتنە کوردستان و بەنرخی هەرزان دەفرۆشرا و ناویان لێنرا علوج، پاشان هاتوچۆی هەرێم ژمارەی دابەو ئۆتۆمبێلانە و هەتا ئێستاش ئەو ئۆتۆمبێلانە بوونیان هەیە و پێی دەوترێت ئاڕم. #16-03-2018#


فراكسیۆنی یەكێتی: بەشداری هیچ دانیشتنێكی پەرلەمان ناكەین\n2020-05-14 13:23 46 جار بینراوە کۆمێنت\nسەرۆكی فراكسیۆنی یەكێتی لە پەرلەمانی كوردستان رایدەگەیەنێت، وەك فراكسیۆنی یەكێتی بەشداری هیچ كۆبوونەوەیەك ناكەن، تا دەستەی سەرۆكایەتی پەرلەمان بانگهێشتی سەرجەم فراكسیۆنەكان دەكات.\nجەمال حەوێز سەرۆكی فراكسیۆنی یەكێتی لەپەرلەمانی كوردستان، لە كۆنگرەیەكی رۆژنامەنوسیدا ئاشكرایكرد ، تا لەلایەن دەستەی سەرۆكایەتیەوە بانگهێشتی سەرجەم فراكسیۆنەكان نەكرێت ومیكانیزمی كاركردنی سەرۆكایەتی پەرلەمان چاكنەكرێت ئەوان ئامادەنین بەشداری هیچ دانیشتنێكی پەرلەمان بكەن.\nئاماژەی بەوەشكرد، كێشەی ئەو شەش فراكسیۆنە لەگەڵ سەرۆكی فراكسیۆنی پارتی نییە، بەڵكو كێشەكە لەگەڵ دەستەی سەرۆكایەتی پەرلەمانە، چونكە پیایانوایە دەستەی سەرۆكایەتی پیشێلی پەیڕەوی ناوخۆی پەرلەمانی كرد، جگە لەوەش كاری بەو رێككەوتنە سیاسیەی لە نێوان یەكێتی و پارتی واژۆكرابوولە رابردوودا نەكرد.\nئەمە دوای ئەوە دێت، بریار بوو ئەمڕۆ كۆبوونەوەی سەرجەم فراكسیۆنەكان ئەنجامبدرێت، بەڵام ئەو شەش فراكسیۆنەی پەرلەمانی كوردستان، كە هەفتەی رابردوو بەهۆی هەڵگرتنی پارێزبەندی سەرپەرلەمانتاران بایكۆتی كۆبوونەوەكەیان كرد، بریاریاندا تا لەلایەن دەستەی سەرۆكایەتی پەرلەمانەوە سەرجەم فراكسیۆنەكان بانگهێشتنەكرێن.بەشداری هیچ كۆبوونەوەیەك نەكەن.


ئەمریكا گورزێكی توند لە توركیا دەوەشێنێت – تۆڕی میدیایی خەڵک\nئەمریكا گورزێكی توند لە توركیا دەوەشێنێت\n2019/02/27 - 10:47 PM\nسەرۆكی ئەمریكا بڕیاریدا گرێبەستی فرۆشتنی فڕۆكەی جەنگی جۆری (ئێف 35)ی بە توركیا ڕابگرێت و كاری پێنەكرێت.\nمیدیاكانی توركیا بڵاویانكردەوە، دۆناڵد ترەمپ سەرۆكی ئەمریكا واژووی لەسەر ڕاگرتنی گرێبەستی فرۆشتنی فڕۆكەی جەنگی (ئێف 35) كە دروستكراوی وڵاتەكەیەتی بە توركیا ڕاگرت.\nمیدیاكانی توركیا ئەوەشیان خستووەتەڕوو، بەپێی بڕیارەكە سەرۆكی ئەمریكا فرۆشتن و ڕادەستكردنی فڕۆكەی جەنگی (ئێف 35) بە توركیا ڕادەگرێت تا ئەوكاتەی وەزیری بەرگری و وەزیری دەرەوەی وڵاتەكەی ڕاپۆرتی كۆتایی سەبارەت بە مامەڵەی توركیا لەگەڵ ڕوسیا سەبارەت بە سیستمی بەرگری (ئێس 400)ی پێشكەش دەكەن و چاوەڕوانیشە بزانێت تا چەند توركیا بەردەوام دەبێت لە پێشێلكارییەكان.\nجێی ئاماژەیە، ڕۆژی دووشەممە 26 /2/2019 مەولود چاوشئۆغڵۆ وەزیری دەرەوەی توركیا ڕایگەیاند، وڵاتەكەی گرێبەستی كڕینی سیستمی مووشەكیی ئێس 400 لە ڕوسیا یەكلایی كردووەتەوە.\nهەروەك، پێشتریش لێپرسراوانی ئەمریكا و هاوپەیمانی باكووری ئەتڵەسی (ناتۆ) هۆشداریان دابووە ئەنقەرە كە ڕێگە نادەن سیستمی مووشەكیی ئێس 400 ی ڕوسیایی تێكەڵ بە سیستمی مووشەكی ئاسمانی ناتۆ بكات و ڕوونیشیان كردبووەوە، كڕینی سیستمی مووشەكیی (ئێس 400)ی ڕوسیایی لەلایەن توركیاوە ئەگەرەكانی فرۆشتنی فڕۆكەی جەنگی (ئێف 35)ی ئەمریكا بە ئەنقەرە لاواز دەكات و ڕەنگە ڕووبەڕووی سزاكانی ئەمریكاش ببێتەوە.\nئەمریكائێس 400توركیادۆناڵد ترەمپفڕۆكەی جەنگی ئێف 35مەولود چاوشئۆغڵۆناتۆ\nمیسر: ئەردۆغان درۆزنە\nناتانیاهۆ: بەهیچ جۆرێك ڕێگە بەبوونی پێگەی سەربازی ئێران لە سوریا نادەین


زایینی: ٣١-٠١-٢٠١٧ - هەتاوی: ١٣٩٥/١١/١٢ - ١٣:٠٤ تاران قه‌باره‌ی فۆنت:\nکوردستان میدیا: کاک "جەبار گاگەشی" ناسراو بە سەید "جەعفەر گاگەشی" باوکی پێشمەرگەیەکی حیزبی دێموکراتی کوردستانی ئێران ماڵئاوایی لە ژیان کرد.\nبەپێی هەواڵی گەیشتوو بە ماڵپەڕی کوردستان میدیا، ڕۆژی دووشەممە ڕێکەوتی ١١ی ڕێبەندانی ١٣٩٥ی هەتاوی، کاک "جەبار گاگەشی" ناسراو بە سەید "جەعفەر گاگەشی" باوکی پێشمەرگەیەکی حیزبی دێموکراتی کوردستانی ئێران لە شاری پیرانشار ماڵئاوایی لە ژیان کرد.\nکاک جەعفەر ساڵی ١٣٢٦ی هەتاوی لە شاری مەهاباد لە دایک بووە و لە تەمەنی ٧٠ ساڵیدا لە پیرانشار کۆچی دوایی کرد.\nناوبراو کەسایەتییەکی نیشتمانپەروەر و جێگای متمانەی خەڵک بوو و کوڕێکی کاک جەعفەر بە ناوی سامان گاگەشی پێشمەرگەی حیزبی دێموکراته و چەکی بەرگریی لە نیشتمانی هەڵگرتووە.


مارسیدس بێنز ئۆتۆمبێلێكی نوێ له مۆدێلێكی كلاسیك دەخاتە بازارەوە - هيوای کۆرد\nHome ئابوری مارسیدس بێنز ئۆتۆمبێلێكی نوێ له مۆدێلێكی كلاسیك دەخاتە بازارەوە\nئه‌مڕۆ كۆمپانیای مارسیدس بێنز یه‌كێك له نوێترین جۆری ئۆتۆمبێله‌كانی خسته‌ڕوو كه وه‌ك خۆی ئاماژه‌ی پێ داوه، ئه‌م ئۆتۆمبێله له مۆدێلێكی كلاسیك وه‌رگیراوه و كراوه‌ته ئۆتۆمبێلێكی كاره‌بایی.\nشاره‌زایانی بواری ئۆتۆمبێل له ماڵپه‌ڕی “caricos” ئه‌وه‌یان خستووه‌ته‌ڕوو كه ماسیدس بێنز ئۆتۆمبێلێكی كلاسیكی مۆدێل 1886ی نوێ كردووه‌ته‌وه و گۆڕانكارییه‌كی سه‌رانسه‌ریی تێدا ئه‌نجام داوه، له‌ڕووی سیستمیشه‌وه كردوویه‌ته ئۆتۆمبێلێكی كاره‌بایی، هه‌روه‌ها دیزاینه‌كه‌یشی به‌ته‌واوه‌تی گۆڕیوه، له‌گه‌ڵیشیدا چه‌ندان تایبه‌تمه‌ندیی بۆ زیاد كردووه.\nماسیدس بێنز ئۆتۆمبێلە كلاسیكیکەکەی دەگەڕێتەوە بۆ ساڵێ 1886 کە ئەم ساڵ نوێی كردووه‌ته‌وه\nسه‌ره‌ڕای ئه‌وه‌ی ته‌نیا دیزاینه‌كه‌ی به‌سه بۆ سه‌رسامكردنی خه‌ڵك، به‌ڵام كۆمپانیاكه به‌وه نه‌وه‌ستاوه و تایبه‌تمه‌ندی ناوازه‌ی بۆ داناوه له‌وانه‌یش “سیستمی خۆلێخوڕی، فراوانبوونی ناوه‌وه‌ی ئۆتۆمبێله‌كه، به‌هێزی بزوێنه‌ر و خێرایی ئۆتۆمبێل سه‌ره‌ڕای ئه‌وه‌ی كاره‌باییه و چه‌ندان تایبه‌تمه‌ندیی تریش”، هه‌روه‌ها ئه‌وه‌یش خراوه‌ته‌ڕوو كه ئێسته له بازاڕه‌كان به‌رده‌سته بۆ فرۆشتن به‌نرخی 67 هه‌زار و 900 دۆلاری ئه‌مه‌ریكی.\nمارسیدس بێنز یه‌كێكه له كۆمپانیا به‌ناوبانگه‌كانی ئه‌ڵمانیا و دنیا بۆ دروستكردنی ئۆتۆمبێل، ئه‌م كۆمپانیا به‌ناوبانگه له ساڵی 1986 له‌لایه‌ن “كاڕڵ بێنز” ه‌وه دامه‌زراوه، به‌ڵام به فه‌رمی له ساڵی 1926 ه‌وه ده‌ستیان به‌كار كرد، مارسیدس ناوێكی ئیسپانییه و چه‌ند چیرۆكێكی هه‌یه له‌سه‌ر ئه‌م ناوه كه یه‌كێك له سه‌رچاوه‌كان ده‌ڵێت، ئه‌م ناوه له كچی كارڵ بێنزه‌وه هاتووه كه ناوی مارسیدس بووه، ئه‌مه‌یش وای كردووه كۆمپانیاكه به‌ناوی ئه‌م كچه‌وه بكرێت.\nTags: ئه‌ڵمانیاكاره‌باییمارسیدس بێنز


ئایا پیسی بە جگە لە ئاو پاك دەبێتەوە؟: ماڵپەڕی وەڵامەکان\nپاك و خاوێنىشتە پیسەکان و پاککردنەوەیانئایا پیسی بە جگە لە ئاو پاك دەبێتەوە؟\nئایا پیسی بە جگە لە ئاو پاك دەبێتەوە؟\nئایا پیسی بە جگە لە ئاو پاك دەبێتەوە؟ وە ئایا ئەو هەڵمەى كە ئوتوى پێ دەشۆررێت پاككەرەوەیە؟\nلابردنى پیسی خودى خۆى مەبەست نییە لە عیبادەتدا، واتە خواپەرستیەكى سەربەخۆ نییە، بەڵكو بریتیە لە خۆ رزگار كردن لە شتە پیسەكە كە لابچێت ئیتر بەهەر شتێك بێت و شوێنەوارى نەمێنێت ئەوا دروست وتەواوە، وئەو شتە دەبێتە پاككەرەوە بۆى، ئیتر ئاو بێت یان بەنزین یان هەر پیسی لابەرێكى تر، جا هەركە خودى پیسیەكە لاچوو یان لابرا بەهەر شتێك بێت ئەوا بە كردارى پاككردنەوە هەژمار دەكرێت، تەنانەت لەسەر بۆچوونى شێخى ئیسلام ابن تیمیە دەڵێت ئەگەر بە خۆر و هەوایش بێت ئەوا شوێنەكە پاك دەبێتەوە، چونكە وەكو ووتم: شتێكى پیس لەهەر كوێدا بینرا ئەوا شوێنەكە پیس دەبێت و هەركاتیش لابرا ئەوا شوێنەكە دەگەڕێتەوە سەر پاكێتى خۆى و بەهەر شتێكیش كە پیسیەكە لاببات ئەوا پاكژكەرەوەیە بۆى – ئیلا ڕەنگێك نەبێت كە چاوپۆشی لێكراوە-. هەربۆیە لەسەر بنەماى ئەوە دەتوانین بڵێین ئەو هەڵمەش كەبەكاردێت بۆ شۆردنى هەندێ شت بە پاككەرەوە هەژمار دەكرێت.\nچۆنێتى خۆپاک کردنەوە و دەست نوێژ گرتن بۆ ئەو کەسانەى کە میزە چرکەیان هەیە ئەو شتانەى کە لە شەرعدا پیسن و ئەبێت خۆمانى لێ بپارێزین بۆ ئەوەى بێ نوێژ نەبین کامانەن؟ ئایە نێچیر پیس دەبێت گەر سەگ بەدەمی بیگرێت ؟ لەگەڵ خێزانم دەستبازی بکەین و لەشمان گران بێ ئایا ئەو جلانەی لەبەرماندایە بێ نوێژ دەبن؟ لە هەندێ لە وڵاتان ئاوی زێرابەکان بە تەكنەلۆجیای نوێ پاک دەکرێتەوە دروستە دەستنوێژی پێ هەڵبگرین؟\nسەردان: ١,٠١٤ بەش: شتە پیسەکان و پاککردنەوەیان\nپرسیاری دواترحوكمى دانانى ددانى ئاڵتونىپرسیاری پێشترچۆنیەتی پاك و خاوێنى و خۆپاك ڕاگرتن لە بێ دەستنوێژی و پیسی


شوبات | 2012 | داستان\nHome / 2012 / شوبات\tMonthly Archives: شوبات 2012\tڕۆژانه خواردنى سێوێك له مه‌ترسی شێرپه‌نجه‌ى په‌نكریاس ده‌مانپارێزێت\n29. شوبات 2012\t0\nتوێژه‌ران ده‌لێن” ڕۆژانه خواردنى سێوێك ده‌كرێت له سه‌ردانى كردنى پزیشك دوورمان بخاته‌وه ، چونكه له گه‌لێ ماده‌ى سودبه‌خش پێكهاتووه كه یارمه‌تى چالاككردنى ته‌ندروستى ده‌دات ، هه‌روه‌ها كارى هه‌رسكردن ئاسان ده‌كات . سێو له ترشی “گرگریك”و “مالیك” پێكهاتووه كه یارمه‌تى رێگه‌گرتن ...\nكۆمه‌لێك توێژه‌رى ئه‌مریكى هه‌ڵساون به ئه‌نجامدانى تاقیكردنه‌وه‌یه‌كى پزیشكى له‌سه‌ر خواردنى فاسۆلیا ، وه بۆیان ده‌ركه‌وتووه ئه‌و ئافره‌تانه‌ى له قۆناغى منداڵیدا به شێوه‌یه‌كى زۆر فاسۆلیا ده‌خۆن ، ئه‌وا مه‌ترسى تووشبوون به شێرپه‌نجه‌ى مه‌مك له‌سه‌ریان به رێژه‌ى 58% كه‌م ده‌بێته‌وه . توێژه‌ران ...\nپرته‌قال باشترین سوود به مرۆڤ ده‌به‌خشێت\nپرته‌قال باشترین و گرنگترین میوه‌یه بۆ سه‌لامه‌تى ته‌ندروستى جوانكارى ڕوخسار ، وه به‌هۆى ئه‌و ژماره زۆره‌ى ماده‌كانی تێیدایه باشترین سوود به مرۆڤ ده‌به‌خشێت . پرته‌قال به‌هۆى بوونى چه‌ندین ڤیتامین و پێكهاته‌ى سروشتى ، وه‌كۆ (شیرینی و ترشی شیرین) سوودێكى پزیشكى ...\nچۆن یارمه‌تی مناڵ ئه‌ده‌ی بۆ قسه‌كردن\nبۆ مناڵ به‌س نیه كه بخوات و بخواته‌وه‌و بنوێت به‌ڵكو پێویسته هاوكاری بكه‌ین تا بتوانێت قه‌سه‌بكات ,مناڵ له ساڵی یه‌كه‌می ته‌مه‌نیی دا پێوستی به چاودیری و پێدانی سۆز وتوانای قسه‌كردن هه‌یه , پێویسته هاوكاری بكه‌ین تافێری قسه كردن و زمانگیری ...\nكڵاوی ته‌ڕ له‌سه‌ركه‌ن\nلێكۆڵینه‌وه‌یه‌ك ده‌ریخستووه، له‌سه‌ركردنی كڵاوی ته‌ڕ به‌ئاوی سارد له‌كاتی بێخه‌ویدا، ده‌بێته هۆی دابه‌زینی پله‌ی گه‌رمی مێشك‌و به‌ڕاسته‌وخۆیی ئه‌و كه‌سه هه‌ست به‌جۆره ئارامی‌و پشوویه‌ك ده‌كات، وای لێده‌كات خه‌وی لێبكه‌وێت. ئه‌م چاره‌سه‌ره ساده‌یه بۆ بێخه‌ویی‌و خه‌وزڕاندنی درێژخایه‌ن یان خه‌وی پچڕپچڕ، له‌لایه‌ن زاناكانی زانكۆی ...\nژنی پیاوی بڵق، په‌شیمان نییه\n(فارهات یونیسا) ژنی ئه‌و پیاوه‌ی كه به‌ناوبانگه به (پیاوی بڵق)، ڕایگه‌یاند: هیچ په‌شیمان نییه له شوكردنی به‌و پیاوه، له‌گه‌ڵ ئه‌وه‌ی هه‌موو جه‌سته‌ی به‌بڵق داپۆشراوه، دیمه‌نێكی زۆر نامۆ‌و ترسناكی هه‌یه. نیسای ته‌مه‌ن (45) ساڵ، ده‌ڵێت “ئه‌و كه‌وتۆته داوی خۆشه‌ویستی مێرده‌كه‌ی (محه‌مه‌د ...\n(500) ملیۆن به‌شداربووی هه‌یه\nبه‌گوێره‌ی ڕاپۆرتێك له‌م دوایانه‌دا له‌سه‌ر ئینته‌رنێت بڵاوكراوه‌ته‌وه، چاوه‌ڕوانده‌كرێت به‌شداربووه‌كانی تویته‌ر له‌م هه‌فته‌یه‌دا بگاته (500) ملیۆن به‌شداربوو. به‌گوێره‌ی ڕاپۆرته‌كه‌ی كۆمپانیای (توشارتس)، له‌م هه‌فته‌یه‌دا به‌شداربووه‌كانی سایتی تویته‌ر نزیكده‌بێته‌وه له‌و ژماره‌یه، به‌ڵام ئه‌و ڕاپۆرته ئه‌وه‌ی ده‌رنه‌خستووه له‌و (500) ملیۆن به‌شداربووه، چه‌ند به‌شداربووی چالاكی ...\nترسناكترین ئاگاداركردنه‌وه بۆ جگه‌ره‌كێشه‌كان\nلێكۆڵینه‌وه‌یه‌كی نوێ كه له‌لایه‌ن په‌یمانگه‌ی ته‌كنیكه زیندووه‌كان له‌به‌ریتانیا به‌ڕێوه‌چوو ده‌ریخستووه، جگه‌ره‌كێشان ده‌بێته هۆی گۆڕینی لیكی ده‌می جگه‌ره‌كێشه‌كان بۆ ئاوێته‌یه‌كی كیمیایی ژه‌هراوی، كه زۆر كاریگه‌ره بۆ دروستبوونی شێرپه‌نجه‌ی ده‌م. له‌و باره‌یه‌وه پسپۆڕێكی وه‌ره‌مه شێرپه‌نجه‌ییه‌كان ده‌ڵێت:”لیك یه‌كه‌م هۆكاری به‌رگریی جه‌سته‌یه دژ به‌شێرپه‌نجه، ...\nكلكدارێك هه‌ڕه‌شه له‌زه‌وی ده‌كات\nبه‌گوێره‌ی زانیارییه‌كانی ئاژانسی ئاسمانیی ئه‌مریكی (ناسا)، كلكدارێكی هاوشێوه‌ی، ئه‌و كلكداره‌ی كه ساڵی 1908دا له‌سه‌ر سیبریا ته‌قییه‌وه، به‌خولگه‌یه‌كی نزیك زه‌ویدا تێده‌په‌ڕێت. به‌وته‌ی ناسا، ئه‌و كلكداره كه ناوی (2012 دی ئه‌ی 14)ه‌یان لێناوه، له (15 فێبرایه‌ری ساڵی 2013)دا، زۆر نزیك ده‌بێته‌وه له‌زه‌وی، ...\nئامێرك بۆ پشكنینی سپێرم له‌ماڵه‌وه\nكاڕگێڕیی ده‌رمان‌و خواردن له‌ئه‌مریكا، بڕیاری كارپێكردنی ئامێرێكی ده‌ركرد، كه ئیتر به‌هۆیه‌وه ده‌توانرێت له‌ماڵه‌وه پشكنینی سپێرم بۆ پیاو ئه‌نجامبدرێت، بێئه‌وه‌ی ناچار بێت بچێت بۆ تاقیگه‌كان، تووشی دۆخی ده‌روونی ناخۆش‌و ناڕه‌حه‌ت ببێت. به‌وته‌ی (سپیرم چیك) كۆمپانیای دروستكه‌ری ئه‌و ئامێره، ڕاده‌ی وردیی ئامێره‌كه‌یان ...\nPage 1 of 912345»...Last »\tشوێنی ڕێکلامەکانتان\nدواین هەواڵەکان\tبه‌شداربووه كورده‌كه بێتاقه‌ت بوو\nسەدیق فەقیانی ژنەكەی دەمرێت و بێوەژنێك مارە دەكاتەوە\nجه‌لال نه‌قشبه‌ندی : 90 گۆرانیم ئاماده‌یه\nشیروان عه‌بدوڵا: ئه‌م جاره زمانم ئه‌بڕم گۆرانی بۆ حزب بڵێم\nخۆپیشانده‌رانی فه‌لوجه له بژارده‌ی گفتوگۆ پاشگه‌زده‌بنه‌وه‌پۆشاكی باڵاپۆشی توركی‌نه‌یزه‌كێك خۆی به مانگدا ده‌كێشێتتێڕوانینی پیاوان و ژنان له‌یه‌كتری بۆ هاوسه‌رگیریدانیشتنه‌كانی په‌رله‌مانی كوردستان درێژه‌یان ده‌بێت\tهاوڵاتی\nمه‌لا به‌ختیار بۆ ئۆپۆزسیۆن: هەڵڵاو بگرەی راگەیاندن واز لێبهێنین‌و كەموكوڕییەكانمان بسەلمێننله‌هه‌ولێر مۆڵه‌تی 10 رۆژ ده‌درێته دوو پرۆژه بۆ نه‌هێشتنی كه‌موكوڕیه‌كانیانسه‌رۆكی ژوری بازرگانی سلێمانی: بازرگانی كورد له‌توركیا‌و دوبه‌یی‌و لوبنان‌و ئێران موڵكیان كڕیوه‌په‌رله‌مانتارێك: یه‌كێتی و پارتی ناوچه دابڕاوه‌كانیان فرۆشتوه ساڵانه زیاتر له 270 هه‌زار كه‌س به‌روداوی هاتوچۆ ده‌مرن\tپەیامنێر\nلە سلێمانی خانوو بۆ ماموستایان دروست دەکرێتتیمەکانی کاروباری مین نزیکەی ٧٠٠ مین و تەقەمەنیان لەناوبردلە سلێمانی بە هۆی تەقەی خۆشییەوە ٨ کەس بریندار بوونپارێزگاری دیالە گەندەڵییەکانی ئەنجوومەنی پارێزگاگە دەخاتەڕووئاماری كۆتایی ته‌قینه‌وه‌كه‌ی باقووبە بە ٤٠کوژراو ٤٥بریندار کۆتایی ھات\tسبەی\nگه‌رمیان؛ له روداویكی هاتوچودا سێ كه‌س ده‌بنه قوربانیكه‌نگه‌رێك هێرش ده‌كات سه‌ر په‌رله‌مانتارێكله ساڵیادی یه‌كه‌م ده‌نگداندا؛ هێشتا ده‌سه‌ڵات فێری نه‌ریتی هه‌ڵبژاردن نه‌بوه‌تائێستا ته‌نها (5%)ی داهاتی نه‌وت نه‌خراوه‌ته خزمه‌تی خه‌ڵكی هه‌رێمه‌وه‌كوڕی به‌رپرسێكی پارتی له باره‌گای لق-دا ده‌ستدرێژی ده‌كاته سه‌ر ژنه ئه‌كته‌رێك\tCopyright © 2013, All Rights Reserved. | Created By Hangaw Siamand Scroll To Top


وەزارەتى خوێندنى باڵا-ى هەرێمى کوردستان و ئوردون هەماهەنگى دەکەن | وەزارەتى خوێندنى باڵا و توێژینەوەى زانستى\nوەزارەتى خوێندنى باڵا-ى هەرێمى کوردستان و ئوردون هەماهەنگى دەکەن\nوەفدى وەزارەتى خوێندنى باڵاو توێژینەوەى زانستى بەسەرۆکایەتى د.یوسف گۆران وەزیرى خوێندنى باڵاو توێژینەوەى زانستى بەسەردانێکى ڕەسمى گەیشتە ئوردون و، چەند دیدار و کۆبونەوەیەکى ئەنجامدا و، چەند بڕیارێکى گرنگیشیاندا.\nلەو چوارچێوەیەدا، ڕۆژی سێ شەممە ڕێکەوتی (٢٥/ ١٠ /٢٠١٦) د. یوسف گۆران وەزیری خوێندنی باڵا و توێژینەوەی زانستی لە شاری (عەمان) ی پایتەختی ئوردون لەگەڵ (د. عادل الطویسی) وەزیری خوێندنی باڵا و توێژینەوەی زانستی وڵاتی ئوردون بەگەرمى پێشوازیلێکرا.\nلەم دیدارێکدا، کە بەئامادەبونى د. ئامانج عبداللە سعید ڕاوێژکاری وەزیری خوێندنی باڵا بەڕێوەچو، هەردوولا تەئکیدیان لە پێویستی هاوکاری و هەماهەنگیی زانستی و ئەکادیمی نێوانیان کردەوە، بە تایبەت لە بوارەکانی ئاڵوگۆڕی خوێندکاران و مامۆستایان و ڕەخساندنی دەرفەتی ئەنجامدانی کار و توێژینەوەی هاوبەش لە نێوان زانکۆکانی هەردو وڵات.\nهەر لە چوارچێوەى گفتوگۆکانى ئەو دیدارەدا بڕیار درا لێژنەیەکى هاوبەش لە نێوان وەزارەتی خوێندنی باڵاو توێژینەوەی زانستیی پێک بهێنرێت بۆ مەبەستی هەماهەنگی و ئاڵوگۆڕی شارەزایی لە بوارەکانی دڵنیایی جۆری و متمانە بەخشین و ڕیزبەندی زانکۆکان، هاوکات بڕیار درا لە ڕێگەی لێژنە هاوبەشەکانەوە میکانیزمی گونجاو بۆ بەڕەسمی ناساندن و داپێدانانی زانکۆکانی هەردولا دابڕێژرێت.\nهەر لەو کۆبونەوەیەدا بڕیاردرا سبەى پێنچ شەممە ڕێکەوتی( ٢٧/١٠/٢٠١٦) یاداشتنامەیەکى لێکتێگەیشتن لە نێوان هەردوو وەزارەت بۆ ڕێکخستنن و گەشەپێدانی پەیوەندی و هاوکارییەکانی نێوان هەردولا ئیمزا بکرێت.\nلە بەشێکى دیکەى دیدارەکەدا د. یوسف گۆران تیشکی خستەسەر هەنگاوەکانی ڕیفۆرمی خوێندنی باڵا لە هەرێمی کوردستان، بە تایبەت هەنگاوەکانی وەزارەت لە بواری دڵنیایی جۆری و متمانە بەخشین و ڕیزبەندیی نیشتیمانی زانکۆکانی کوردستان.\nلە بەشێکى دیکەى قسەکانیدا وەزیرى خوێندنى باڵاو توێژینەوەى زانستى هەرێمى کوردستان ئاماژەی بە کۆنفرانسی هاوبەشی نێوان وەزارەتی خوێندنی باڵاو توێژنەوەی زانستیی و وەزارەتی ڕۆشنبیری حکومەتی هەرێمی کوردستان کرد، کە بڕیارە لە مانگی ئۆکتۆبەری ئەمساڵ ئەنجام بدرێت و تایبەت دەبێت بە گفتوگۆی زانستیی دەربارەی پەرەپێدانی بیری میانڕەوی و تۆلەرانس و پێکەوەژیان و ڕێزگرتن لە جیاوازی، بۆ ئەوەش د.یوسف گۆران بەڕەسمى بانگهێشتى (د. عادل الطویسی) وەزیری خوێندنی باڵا و توێژینەوەی زانستی وڵاتی ئوردونى کرد بۆ بەشداریکردن لەو کۆنفرانسە، هەروەک داواشیکرد لە ڕێگەی وەزارەتەکەیانەوە ژمارەیەک لە توێژەری دیاری زانکۆکانی ئوردون لەو بوارە بانگهێشت بکەن بۆ بەشداریکردن لە کۆنفرانسەکە.\nلە بەرامبەردا (د. عادل الطویسی) بە خۆشحاڵییەوە بانگهێشتنامەکەى وەزیری خوێندنی باڵا و توێژینەوەی زانستیی هەرێمی کوردستانی پەسند کرد و، بە گرنگییەوە باسی لە کاریگەری ئەو جۆرە کۆنفرانسە کرد و، وتى: وڵاتی ئوردون ئەزمونێکی دەوڵەمەنی لە ڕوبەڕوبونەوەی تێرۆر و بیری توندڕەوی هەیە، ئەوەشى ڕونکردەوە کە پێشتر ئەندامی لێژنەیەکی نیشتیمانی بون بۆ ئامادەکردنی (بەڵگەنامەیەکی نیشتیمانی بۆ ڕوبەڕوبوونەوەی تێرۆر و توندڕەوی لە وڵاتی ئوردون)، جەختى لەسەر ئەوەش کردەوە کە ژمارەیەک لە توێژەوەی کارای ئەو بوارە بپاڵێون بۆ بەشداریکردن لە کۆنفرانسی پەرەپێدانی بیری میانڕەوەی لە هەرێمی کوردستان.\nهەر لە چوارچێوەى سەردانەکەیاندا بۆ وڵاتى ئوردون هەمان ڕۆژ د. یوسف گۆران وەزیری خوێندنی باڵا و توێژینەوەی زانستی سەردانی کۆمسیۆنی متمانەبەخشین و دڵنیایی جۆری وڵاتی ئوردونی کرد و، بەگەرمى لەلایەن (پرۆفیسۆر بشیر خلیفە الزعبی) سەرۆکی کۆمسیۆنەکە پێشوازی لێکرا.\nلە دیدارێکدا، کە بەئامادەبونى د. ئامانج عبداللە سەعید ڕاوێژکاری وەزیری خوێندنی باڵا و، د. نەژدەت ئاکرێی بەڕێوەبەری گشتیی فەرمانگەى توێژینەوە و پەرەپێدان لە دیوانی وەزارەت و، د. کاوە شێروانی سەرۆکی زانکۆی پۆلیتەکنیکی هەولێر بەڕێوەچو، بەوردی باس لە میکانیزمی کارکردنی کۆمسیۆنی متمانەبەخشین و دڵنیایی جۆری وڵاتی ئوردون کرا، کە وەک دەزگایەکی سەربەخۆ کاری چاودێریکردنی کواڵیتی و بەخشینی متمانە بە زانکۆ و پڕۆگرامەکانی خوێندن لە ئەستۆ دەگرێت.\nبۆ ئەوەش (پرۆفیسۆر بشیر خلیفە الزعبی) بە گرنگیەوە لە سەرکەوتنی پڕۆسەی ریزبەندی نیشتیمانى زانکۆکانی هەرێمی کوردستانی ڕوانی و، وتى: کۆمسیۆنەکەمان لە ئێستادا کار بۆ ئەنجامدانی ڕیزبەندی زانکۆکانی وڵاتی ئوردون دەکات، کە بڕیارە لە ئایندەی نزیکدا پڕۆژەکە بچێتە بواری جێبەجێکردنەوە.\nهەر لەو دیدارەدا و، لەسەر پیشنیازی د. یوسف گۆران بڕیار درا، کە وەزارەتی خوێندنی باڵا و توێژینەوەی زانستیی هەرێمی کوردستان لەگەڵ کۆمسیۆنی متمانەبەخشین و دڵنیایی جۆری هەماهەنگیی بکەن بۆ ئاڵوگۆڕی بیروڕاو شارەزایی لە بوارەکانی متمانە بەخشین و دڵنیایی جۆری و ڕیزبەندی نیشتیمانی و، ئەنجامدانی تاقیکردنەوەکانی تایبەت بە هەڵسەنگاندنی ئاکامەکانی پڕۆسەی فێرکردن لە زانکۆکان.


ئەمریكا باجی گومرگی لەسەر بەرهەمەكانی زەیتوونی ئیسپانیا دادەنێت\nبەرهەمی زەیتوونی ئیسپانیا یەكێكە لە بەرهەمە بەناوبانگەكان و ململانێی بەرهەمە ئەمریكیەكان دەكات، بەشێكی زۆری ئەو بەرهەمانەش لە بازاڕەكانی ئەمریكا ساغ دەكرێنەوە، بەڵام لە ساڵی ڕابردووەوە لەلایەن ئەمریكاوە باجی گومرگی خراوەتە سەر، بەم هۆیەشەوە جوتیاران ناچارن بە نرخی كەمتر لە بازاڕ بیفرۆشن.\nبەپێی ڕاپۆرتی ڕێكخراوی " ئەسێمێسا"ی ئیسپانی ڕێژەی هەناردەكردنی زەیتونی ڕەش لە ئیسپانیاوە بۆ ئەمریكا لە ساڵی ڕابردووەوە لە ٪٥٠ بۆ ٪٢٢ كەمیكردووە، ڕێژەی فرۆشتنی بەرهەمەكانیش لە ئەمریكا لە ٪٣٠ بۆ ٪١٠ كەمیكردووە.\nلەوبارەیەوە "لویس ڕۆبلیس" جوتیارێكی زەیتون لە ناوچەی "سیڤیلی" وتی باجی گومرگی نا دادپەروەرانەیە، چونكە ئەوان هیچیان نەكردووە و زیانیان بەكەس نەگەیاندووە و بەرهەمەكانیان كوالێتیان زۆر بەرزە و لە جیهاندا بەرهەمێكی تری هاوشێوەی زەیتونی ئیسپانیا بوونی نیە، ئاماژەشی بەوادا ئەوان ئەندامی یەكیەتی ئەوروپان كەواتە پێویستە چارەسەریان بۆ بدۆزرێتەوە، لەبەرئەوەی پیشەسازی و كارەكەیان و ژیانیان پشتی بە بەرهەمی زەیتون بەستووە، "ڕۆبیڵس" هۆشداریشیدا كە ئەگەر كێشەكە بەردەوام بێت ئەوا نرخی زەیتونە هەناردەكراوەكان بۆ ئەمریكا بەرزدەبێتەوە.\nجێی ئاماژەیە ئیسپانیا بەگەورەترین ناوەندی بەرهەمهێنانی زەیتون لە جیهاندا هەژمار دەكرێت و ساڵانە نزیكەی ٦٥٠هەزار تۆن زەیتون بەرهەم دەهێنرێت كە ٪٧٠ زەیتونی سەوزە و ٪٣٠ زەیتونی ڕەشە، پێش سەپاندنی باجی گومرگی بەرهەمەكانی زەیتون بە بڕی ٧٠ ملیۆن دۆلاری ئەمریكی لە ساڵێكدا هەناردەی ئەمریكا دەكران.\nلەم دواییانەشدا یەكیەتی ئەوروپا لەلایەن حكومەتی ئیسپانیاوە داوای لێكراوە كە ئەم كێشەیە چارەسەر بكرێت، لەو كاتەوەی بڕیارەكە لەلایەن ئەمریكاوە دراوە، كارگەی " ئاگرۆ سێڤیلا" 70 كارمەندی لە 450 كارمەند لە دەستداوە و ڕێژەی فرۆشیشیان بە ڕێژەی لەسەدا 15 كەمیكردووە .\n4 مانگ پێشتر - Nov 28 2018 5:34PM


براد پیت لە ڕێگەی ئەم فۆتۆ دڵگیرانەوە ئاشکرای دەکات چۆن لە هاوسەرەکەی دەڕوانێت » DidiMn\nسەرەتا / سینەما/فۆتۆگرافی / براد پیت لە ڕێگەی ئەم فۆتۆ دڵگیرانەوە ئاشکرای دەکات چۆن لە هاوسەرەکەی دەڕوانێت\nبراد پیت لە ڕێگەی ئەم فۆتۆ دڵگیرانەوە ئاشکرای دەکات چۆن لە هاوسەرەکەی دەڕوانێت\nئەنجلینا جولی بێ هیچ گومانێک تەنیا ئافرەتێکی جوان، قسەزان و ئایکۆنێکی فاشیۆن نییە، بەڵکو لە سەروو هەموو شتێکەوە دایکێکە کە ژیانی خۆی تەرخان کردووە بۆ منداڵەکانی. ئەم خانمە ئەکتەرە لە زۆر بۆنەدا خۆی گوتوویەتی کە خێزانەکەی گرنگترین شتە لە ژیانیدا.\nلێرەدا، هەلێکتان بۆ دەڕەخسێنین تاوەکو سەیری ژیانی ئەم خانمە بەناوبانگە بکەن لە دیدێکی نائاسایییەوە- لە دیدی خێزانەکەیەوە، بەتایبەتیش هاوسەرەکەی، براد پیت‌ـی ئەکتەری هۆڵیوود. ئەم فۆتۆیانە پیت خۆی گرتوونی بۆ دەبڵیو مەگەزین. لە ئەنجامدا کۆمەڵێک فۆتۆی دڵگیر و کاریگەر دەبینین کە لە ئەتمۆسفێرێکی ئارامدا گیراون.\nسەرچاوە: برایت ساید\nAnjelinaJolie, BradPitt, Photography, PshtewanKamal,


وەزارەتى تەندروستى عێراق: زیاتر لە (100) هەزار کەس ڤاکسینى کۆرۆنایان پێدراوە\n07:22 - 05/04/2021\nوەزارەتى تەندروستى عێراق ژمارەى ئەو کەسانە ئاشکرا دەکات کە ڤاکسینى کۆرۆنایان پێدراوە جەختیش دەکاتەوە کە هیچ حاڵەتێکى دروستبونى کاریگەرى لاوەکى بەهۆى بەکارهێنانى ڤاکسینەوە تۆمار نەکراوە.\nروبا فەلاح، حەسەن ئەندامى تیمى راگەیاندنى وەزارەتى تەندروستى عێراق لە لێدوانێکدا بۆئاژانسى هەواڵى فەرمى عێراق رایگەیاند، ژمارەى ئەو کەسانەى کە ڤاکسینى کۆرۆنایان پێدراوە گەیشتوەتە زیاتر لە (103) هەزار کەس، ئەوەش ئاماژەیە بۆ رادەى هۆشیارى هاوڵاتیانى سەبارەت بە پێویستى وەرگرتنى ڤاکسین.\nراشیگەیاند، تەواوى ئەو ڤاکسینانەى کە هێنراون بۆ عێراق و ئەو ڤاکسینانەش کە لە هەفتەکانى داهاتودا دەهێنرێن لە رووى تەندروستیەوە سەلامەتن و لەلایەن رێکخراوى تەندروستى جیهانیەوە پەسەند کراون.\nئەو بەرپرسەى وەزارەتى تەندروستى عێراق جەختی کردەوە، تاکو ئیستا هیچ حاڵەتێکى دروستبونى کاریگەرى لاوەکى یاخود دەرکەوتنى نیشانەى مەترسیدار بەهۆى بەکارهێنانى ڤاکسینەکانى جۆرى سینۆ فارمى چینى و ئەسترازینیکا تۆمار نەکراوە.\nئەوە لەکاتێکدایە بەپێى دواین ئامارى وەزارەتى تەندروستى عێراق، تاکو ئێستا (103) هەزار و شەش کەس ڤاکسینى کۆرۆنایان پێدراوە، تەنها لە ماوەى (24) کاتژمێرى رابردووشدا (10) هەزار و (964) کەس ڤاکسینیان پێدراوە.


6/2/2019 9:10:00 AM 423 جار خوێندراوەتەوە\nکەرکوک بەشێکە لە عێراق بە هۆی نەوتەوە. ئەمە سەرەتای کێشەکەیە، بۆ هەمیشە وەها دەمێنێتەوە. لە ساڵی (1911) وینستۆن چرچڵ وەزیرێکی لاوی هۆم-ئۆفیس بو. بەشێک بو لەو گروپەی کە بە ئیکۆنۆمیست، یان ئابورییەکان دەناسران. ئەم گروپە بڕوایان وەهابو کە بەریتانیا دەبێت داهاتی لە خزمەتی ناوخۆدا خەرج بکات نەک لە هێزی سەربازیدا، چونکە هیچ مەترسی لە سەر نییە.\nبەڵام لە هاوینی ساڵی (1911) روداوێک رویدا و دیدی چرچڵی لاوی گۆڕی. روداوەکە لە مێژودا بە قەیرانی ئاگادێر ناسراوە. ئاگادێر بەندەرێکە لە مەغریب، لە ئەدەبیانی ئەڵمانیدا بە پانثەرشپرنگ ناسراوە. بە کورتی روداوەکە یەکێکە لە ئەو روداوە زۆرانەی ململانێی هێزە گەورەکانی ناو ئەوروپا، بەریتانیا، فەرەنسا لە گەڵ ئەڵمانیادا.\nئەو سەردەمە قەیسەری ئەڵمان ولیام بو کە کەسێکی بەرباد و خراپ بو، هەمو ئەدەبیاتی ماکس ڤیبەر بۆ دژایەتی ئەوە. قەیسەر ولیام کەشتی هەناردە بەندەری ئاگادێر بۆ ئەوەی دۆخەکە هەڵبسەنگێنێت ئایا دەتوانێت هیچ بە دەست بهێنێت لە ئەفریقا. مەبەستم کۆڵۆنی کردنە.\nفەرەنسیەکان لە مەغریب بون. ئەم روداوە گەورە بو لە ئەنجامدا بو بە قەیرانێک. دەرئەنجامی ئەم روداوە چرچڵ دیدی گۆڕی. دیارە روداو بنەمای دیدی سیاسییە، هەرکەسێک بە مێژوی سیاسی ئینگلیزی بە ئاگابێت، وتەکانی هاڕۆلد ماکمیلانی لە بیرە لەمبارەوە.\nگۆڕینی دیدی چرچڵ ئەوەبو کە سوپای بەریتانی بە تایبەتی هێزی دەریاوانی بەریتانی دەبێت بەهێز بکرێت. یەکێک لەو بنەمایانەی بەهێزبون ئەوەبو کە دەبێت سەرچاوەی وزە لە خەڵوزەوە بگۆڕدرێت بۆ نەوت. ئەم وەرچەرخانە کە پێشتر ئەڵمانەکان پێشەنگی بون.\nبەڵام بەریتانیا کێشەی ئەوەی هەبو کە ئەو سەردەمە نەوتی دەریای باکور دەرنەدەهێنرا و سەرچاوەی سەرەکی وزە ئەمەریکا بو. ئەمەریکاش دژ بە ئیمپراتۆریەتی بەریتانی بو. لە روەوە دەکرێت لە هەوڵەکانی چرچل بنواڕن بۆ رازیکردنی ئەمەریکا بۆ هاتنە ناو شەڕی جیهانیەوە.\nبەڵام سودی گۆڕینی سەرچاوەی وزە لە خەڵوزەوە بۆ نەوت زۆربو. بۆیە بڕیاڕی لە سەر درا. دەستوبرد پرسی دابینکردنی ئاسایشی وزە هاتە ئاراوە. عێراق وەک وڵاتێکی خاوەن وزە، بە تایبەت لە کەرکوک بە سەرچاوەی وزە بینرا. ئەمە هۆکاری لکانی کوردستانی باشوربو بە عێراقەوە، بە ریفراندۆمیکی تەزویر.\nئەم پاشخانە تەنها پاشخانی مێژویی نیە. بەڵکو میکانیزمێکە. بونی عێراق بە دەوڵەت، پرۆسەیەکی خوێناوی ئاڵۆزی دڵڕەقی کوشندەیە، کە بەردەوام پێویستی بەوە بو کە توندوتیژی بەکاربهێنێت بۆ ئەم ئامانجە.\nیەکێک لەو تێگەیشتنە هەڵانەی کە لە ئارادایە ئەوەیە کە کێشەی عێراق کێشەی ناسنامە یان کەلتور یان پەیوەندی نێوان پێکهاتەکانە. نەخێر ئەوە پرۆسەی دەوڵەتی عێراقیە کە کەلتور و خەڵک و شوناس دەکاتە سوتەمەنی لەم پێناوەدا خەڵک ئازوگوێ پێدەکات، خەڵک قڕ دەکرێن، جێگۆڕکێیان پێدەکرێت، دەکرێن بە خەڵكی تر و زۆر پرۆسەی تر.\nبۆیە کێشەی عێراق کێشەی پەیوەندی نێوان خەڵکەکان نیە، کێشەی هێزە. هێز لە پێناوی دروست بونی عێراق، کە لای هەر پێکهاتەیەک بە جۆرێکە. لە هەمانکاتدا کێشە باش یان خراپی ئەم و ئەو نیە، بەڵکو ئایا هێز چۆن پەیوەندی بەرهەم دەهێنێت. خەڵکەکان سەربەخۆنین لە چوارچێوەی عێراقدا کە پەیوەندیەکانیان بەرهەم بهێنن. بۆیە هەر هەوڵێک بۆ دروستکردنی پەیوەندی باش یان خراپ سودی نیە. (18)ی ئەم مانگە لە زانکۆی کۆرک بە زمانی ئینگلیزی لە کۆنفرانفراسێکدا باس لەم دۆخە دەکەم. هەروەها لە روی تیۆریەوە بۆچی پانتایی رەها، تیۆرەی هێنری لێڤیبفێر، نەهاتە ئاراوە.


10/3/2019 2:01:00 PM 16464 جار خوێندراوەتەوە\nراپۆرتی رۆژنامەكانی ئیسپانیا ئاشكرایان كردوە كە یانەی ریاڵ مەدریدی ئیسپانی لە ئێستاوە پلان بۆ ئەوە دادەنێت كە لە گواستنەوەی زستانەدا یاریزانی نوێ بۆ ریزەكانی یانەكەی بگوازێتەوەو لەگەڵ ئەوەشدا دەست بەرداری دو یاریزانی یانەكەی بێت.\nرۆژنامەی ماركای ئیسپانی لە ژمارەی ئەمرۆیدا ئاشكرایكردوە، كە بەرپرسانی یانەی ریاڵ مەدرید پلانی نوێیان هەیە بۆ گواستنەوەی زستانەی یاریزانان و بە نیازن یاریزانێكی نوێ بۆ هیڵی ناوەندی یانەكەیان بگوازنەوە.\nماركا ئەوەشی ئاشكراكردوە، كە یانەی شاهانە دەست بەرداری دو یاریزانی یانەكەی دەبێت و لە بەرامبەریشدا دو یاریزانی دەست نیشان كردوە بۆ ئەوەی یەكێكیان بۆ ریزەكانی یانەكەی بگوازێتەوە، كە ئەوانیش ئیریكسنی یاریزانی یانەی تۆتنهامی ئینگلیزیە لەگەڵ ڤان دی بیكی یاریزانی هێڵی ناوەندی یانەی ئەیاكس ئەمستردامی هۆڵەندی.\nبەهۆی خراپی ئەنجامەكانی یانەی ریاڵ مەدریدی ئیسپانی لە یارییەكانی خولی یانە پاڵەوانەكانی ئەوروپا زینەدین زیدانی فەرەنسی لە هەوڵی ئەوەدایە یاریزانێك بۆ هێڵی ناوەندی یانەكەی بگوازێتەوە لە پێناو چارەسەركردنی كێشەكانی یانەكەی، كە تا ئێستا لە چامپیۆنس لیگ دو یاریی ئەنجامداوە تەنها یەك خاڵیان بەدەست هێناوەو پلەی چوارەمی كۆمەڵەكەی خۆیان گرتوە.


مەلا بەختیار: سەرەتای كۆتاییی هەژموونی ئاین و مەزهەب لە دەسەڵاتدا، دەستیپێكردووە\nئەنجومەنی گشتی پلاتفۆرمی دابڕان كۆبووەوە\nبەرەو پێنجەمین كۆنفرانسی پلاتفۆرمی دابڕان و سێیەمینی فێمینیزمی رۆشنگەری\nبەمەبەستی ئامادەكاری بۆ پێنجەمین كۆنفرانسی پلاتفۆرمی دابڕان و سێیەمینی فێمینیزمی رۆشنگەری، رۆژی 16-1-2020 بە ئامادەبوونی هاوبیر "مەلا بەختیار"، سەرپەرشتیاری گشتی دابڕان، كۆبوونەوەی ئەنجومەنی گشتی پلاتفۆڕمی دابڕان لە هۆڵی شەهید ئازاد هەورامی لەناوەندی ڕۆشنگەری چاودێر، بەڕێوەچوو.\nلەمیانی كۆبوونەوەكەدا سەرپەرشتیاری گشتی پلاتفۆڕمی دابڕان ڕایگەیاند: ئەم كۆبوونەوەیە هەم تاوتوێكردنێكی دۆخی پلاتفۆڕمی دابڕان و فێمێنیزمی ڕۆشنگەرییە، هەم قسەكردن و بڕیاردانیشە بۆ چۆنیەتی بەستنی هەردوو كۆنفرانس، كە كردمان بە نەریت بۆ دابڕان كۆنفرانسی ساڵانە ببەستین، هەوڵیشماندا نەهێڵین ئەم كۆنفرانسە لە دابڕان داببڕێت، ئەم بەردەوامییە بەرپەرچدانەوەی ئەوانەبوو پێیان وابوو دابڕان كەفوكوڵێكە و كۆتایی دێت، بە ئەزمونی منیش هەم لە ئەزمونی حزبی هەم لە ڕێكخراوەكان، هەم لە بواری ڕوناكبیری و ڕۆشنگەری، دواخستنی هەموو كۆنگرە و كۆنفرانسێك كێشە زیاد دەكات كەمی ناكات، بۆیە دوانەخستنی فێستیڤاڵەكانی گەلاوێژ و دوانەخستنی كۆنفرانسەكانی دابڕان و فێمێنیزمی ڕۆشنگەری، نەك كێشەمان زیاد ناكات، بەڵكو هەندێك كێشە ئەگەر بۆمان بێتە پێشەوە، چارەسەریشی دەكات، ستراتیژی ئێمە بە بینینی ئاسۆی گەشتر قۆناغ بە قۆناغ باشتر دەباتە پێشەوە.\nدواتر وتی: ئەمڕۆ دوو یادی گرنگە، كۆمەڵەی گەلان ئەمڕۆ دادەمەزرێ لە 1920 دا كە بوو بە مایەی بەدبەختی و میحنەت بۆ گەلانی وەك ئێمە، یادی دووەمیش، هەر كۆمەڵەی گەلان بڕیارێكی زۆر زیانبەخشی سەبارەت بە كورد دا ئەویش بەستنەوەی ویلایەتی موسڵ بوو بە عێراقەوە، كە ئەویش لە ساڵی 1925 بوو، تا ئێستا ئەو بەدبەختییە بەردەوامە.\nلەو بارەیەوە مەلا بەختیار وتی: لە چەند رۆژی ڕابردودا بە كۆنسوڵی فەڕەنسا لە هەرێمی كوردستانم ڕاگەیاند كە حكومەتی عێراق لەساڵی 1926 بڕیاریدا مەسەلەی كورد كۆتایی پێبێت لە باشور، بەپێی بڕیاری كۆمەڵەی گەلان باشور ببەسترێتەوە بە عێراقەوە، باشتر بوو داگیركراوی فەڕەنسا بووینایە نەك بەریتانیا، چونكە هەموو كۆلۆنیاڵەكانی فەڕەنسی پێشكەوتووترن لە كۆلۆنیاڵەكانی بەریتانی و لە مێژووشدا ئەمە چەسپیوە، ئومێدەوارم ئەو یادە مێژووییانە، كە لەم كۆبوونەوانە باسی دەكەین، بۆ ڕاچڵەكاندنمان بێت، وە هەروا هەڵە مێژووییەكانی سیاسەتی نێودەوڵەتی بزانین، 95 ساڵە ئێمە بەهۆی هەڵەی ستراتیژی زلهێزێكی گەورە كە تەنها سەركەوتنی كۆلۆنیالیستەكان لا مەبەست بوو دوای جەنگ هیچ شتێكی تریان لا مەبەست نەبوو، ئازار دەچێژین، تا ئێستاش باجەكەی دەدەین.\nسەرپەرشتیاری گشتی پلاتفۆڕمی دابران ئاماژەی بەوەشدا: ئەم كاروانەمان ڕێكخست كە بەرگەی هەموو كێشەكان و كاردانەوەكان بگرین و هەنگاو هەنگاو بچینە پێشەوە، پێشوەختیش دەمانزانی كاردانەوەكان بەرامبەرمان چی دەبن! واقیعی كوردەواریمان خوێندبووەوە، هەژموونی ئاین و مەزهەب و نەریت، ترادیسیۆنی خراپ، ئەمانەمان هەموو لەبەرچاو گرت، بەڵام پشتمان بەوە بەست كە وزەیەكی خەفەكراو هەیە لەم وڵاتە، لەم كۆمەڵە، لەناو ڕۆشنبیران، لەناو زانكۆ و پەیمانگەكان، ئەم وزە خەفەكراوە ئەگەر خاوەنی نەبێت، ناتوانێت ڕۆڵی خۆی ببینێت لە مێژوودا، ئەم وزەیەمان دۆزیوەتەوە و لە شانۆی خۆماندا نوێنەرایەتیمان كردووە و تا ئێستاش بەردەوامین، بە نیازیش نین دەستبەرداری ئەم خەباتە ببین، پێی دەزانرێت ئەوە مێژووە، پێی نازانرێ هەر مێژووە.\nدواتر ئاماژەی بەوەشدا: دوژمنەكانمان وازمان لێناهێنن، لەبەرئەوەی فەلسەفە و جیهانبینی خۆمان هەیە، ئەگەر توانیشمان وا بكەین كە ئەوان پاشەكشە بكەن، بێگومان شانازی و شەرەفە گەورەكەی بۆ هەموومان دەگەڕێتەوە، ئەوەندەی من چاودێریم كردبێت، بەشێكی زۆر لە ئیسلامیەكانی كوردستان لاریییان لە قسەكانی ئێمە نییە، هەندێك لە مامۆستا ئاینییەكان كە ئێستا قسە دەكەن، زۆر جیاوازتر لەوانەی ڕابردوویان دەدوێن، بێگومان ئەمەش لەژێر كاریگەری بۆچوونەكانی فیكری ئێمە ئەو بیركردنەوانە گۆڕدراون.\nئەگەر تەماشایەكی ناوەندەكانی ڕووناكبیریش بكەین جێدەستمان دیارە، ئەگەر سەیری ناو زانكۆكان و پەیمانگەكان، خوێندەواران، بكەین تاڕادەیەك جێگەی خۆمان كردووەتەوە، ئەگەر باسی كاریگەریشمان بكەین، لەسەر لایەنە ئیسلامیەكان، ئەو كاردانەوانەی لە كۆنفرانسی یەكەم و دووەمدا هەیانبوو، ئێستا نەیانماوە، هەندێك مەلاش سەرەتا هاتنەدەنگ لێمان، ئەوانیش دەنگیان نەما، هۆكارەكەش ئەوەیە هەمووان پابەندی پرەنسیپەكانی خۆمان بوین و خۆمان بەدورگرتوە لە مەسەلەی ئیلحادو توندڕەوی.\nلەبارەی بەردەوامبونی كارەكانی دابڕان وتی: بەردەوامین و بەردەوام دەبین، لەڕێگەی سایت و سۆشیال میدیاوە برەو بە كارەكانمان دەدەین، بەشی چالاكی و بازنەكانمان لە چالاكی بەردەوامدان، كۆڕ و سیمینارو كۆبونەوەكانمان بەردەوامن، ئومێدەوارم كۆی ئەو دەستكەوتانەشی تا ئێستا هەمووان بەدیتانهێناوە، زیاتر بچێتە پێشەوە و زیاتر ئەركەكانمان ڕابپەڕێنین.\nلە درێژەی كۆبوونەوەكەدا، سەرپەرشتیاری گشتی دابڕان ڕایگەیاند: بە خوێندنەوەی من، بەهۆی ڕاپەڕینە بەردەوامەكان و گۆڕانكاری و هۆشیارییەوە لەبارەی خەباتی مەدەنیی لە ڕۆژهەڵاتی ناوەڕاستدا، هەژموونی ئاین و مەزهەب لە دەسەڵاتدا سەرەتای كۆتاییەكەی دەستیپێكردووە.\nپاش وتەكانی مەلا بەختیار، ڕاپۆرتی بازنەكانی پلاتفۆرمی دابڕان لەلایەن مامۆستا ماجید خەلیل سەرپەرشتیاری بازنەكان، خوێندرایەوە، كە تیایدا باسی كارو چالاكییەكانی بەشەكەی كردو ئاماژەی بەوەدا كە لەماوەی رابردوودا توانراوە لەڕێگەی زنجیرەیەك كۆڕ و سیمینارەوە كاریگەریی دیار لەسەر ناوەندەكانی خوێندن و كۆمەڵ بە گشتی دروستبكەن.\nپاشانیش ئەندامانی ئەنجومەنی گشتی پلاتفۆڕمی دابڕان و فێمێنیزمی ڕۆشنگەری ڕا و سەرنج و تێبینی خۆیان لەسەر تەوەرەكانی هەردوو كۆنفرانسی داهاتووی دابڕان و فێمێنیزمی ڕۆشنگەری خستەڕو و بڕگەكانیان دەوڵەمەندتر كرد.


نوێترین فیلمی به‌همه‌ن قوبادی له فیستیڤاڵی ڤینیسیا نمایشكرا | semakurd.net\nنوێترین فیلمی به‌همه‌ن قوبادی له فیستیڤاڵی ڤینیسیا نمایشكرا\nوتار | ڕەزبەر 8, 2014 - 5:40پ.ن.\nنوێترین فیلمی سینه‌ماكاری كورد به‌همه‌ن قوبادی، له به‌شی سه‌ره‌كی ده‌ره‌وه‌ی پێشبڕكێی 71ـیه‌كه‌مین خولی فیستیڤاڵی فیلمی ڤینیسیا له ئیتاڵیا نمایشكرا.\nفیلمی "هه‌ندێك جار سه‌یری سه‌ره‌وه بكه" نوێترین به‌رهه‌می قوبادی، له چوارچێوه‌ی كۆمه‌ڵه فیلمی "چه‌ند وته‌یه‌ك له‌گه‌ڵ خوداكان" Words With Gods له به‌رهه‌مهێنانی ئالێكس گارسیا و گیلێرمۆ ئاریێگا و به ئاوازدانه‌ری موزیكزانی به‌ریتانی پیته‌ر گابریێل، به نوێنه‌رایه‌تیی هه‌رێمی كوردستان و به ئاماده‌بوونی ئه‌و ده‌رهێنه‌ره كورده، رۆژی 30 ئاب/ ئۆگۆست 2014 له به‌شی سه‌ره‌كی ده‌ره‌وه‌ی پێشبڕكێی فیستیڤاڵی ڤینیسیا نمایشكرا و له لایه‌ن ره‌خنه‌گرانی سینه‌ما، رۆژنامه‌نووسان و بینه‌رانی ئاماده‌بوو له فیستیڤاڵ، پێشوازی لێكرا و وه‌ك باشترین فیلمی ئه‌م كۆمه‌ڵه فیلمه هه‌ڵبژێردرا و له گۆڤاره گرینگه سینه‌ماییه‌كاندا، له‌وانه: هۆلیوود ریپۆرته‌ر و پۆزێتیڤ ره‌خنه‌ی پۆزێتیڤی له‌سه‌ر نووسرا.\nله زۆربه‌ی ده‌زگاكانی راگه‌یاندنیی ئیسپانیاش كه فیلمێك به نوێنه‌رایه‌تیی ئه‌م وڵاته له فیستیڤاڵی ڤینیسیا ئاماده‌بوو، هه‌واڵ، راپۆڕت و ره‌خنه‌گه‌لی جۆراوجۆر له سه‌ر دوایین به‌رهه‌می به‌همه‌ن قوبادی بڵاوكرایه‌وه و ئه‌م ده‌رهێنه‌ره كورده له رۆژانی ئاماده‌بوونی له‌م فیستیڤاڵه‌دا له‌گه‌ڵ ته‌له‌ڤیزیۆنی سه‌رتاسه‌ری ئیتاڵیا چاوپێكه‌وتنێكی تێروته‌سه‌لی ئه‌نجامدا.\nبه‌همه‌ن قوبادی وه‌ك یه‌كێك له‌و ده‌رهێنه‌رانه‌ی كۆمه‌ڵه فیلمی "وتووێژ له‌گه‌ڵ خوداكان" له چاوپێكه‌وتن له‌گه‌ڵ ده‌زگاكانی راگه‌یاندن له فیستیڤاڵی فیلمی ڤینیسیا، له‌وانه: بی بی سی، سی ئێن ئێن و هۆلیوود ریپۆرته‌ر ئه‌نجامیدا سه‌باره‌ت به ئێپیزۆدی خۆی به ناوی "هه‌ندێك جار سه‌یری سه‌ره‌وه بكه" گوتی: هه‌میشه له سه‌رده‌می منداڵیمدا نه‌مده‌زانی كه ده‌بێت رێوشوێنی مه‌زهه‌بی دایك و باوكم رچاوبگرم یا رێوشوێنی ئه‌و مه‌زهه‌به‌ی كه له قوتابخانه فێرم ده‌كه‌ن. ئه‌م بابه‌ته ئه‌منی تووشی دووڕێیی ده‌كرد و له ده‌رئه‌نجامدا بۆم روونبۆوه كه له نیشتمانه‌كه‌مدا ئازادیی ئایین و مه‌زهه‌به‌كان بوونی نییه.\nهه‌روه‌ها له كۆنگره رۆژنامه‌وانیی ئه‌م كۆمه‌ڵه فیلمه‌دا كه له فیستیڤاڵی نێوده‌وڵه‌تیی فیلمی ڤینیسیا به‌ڕێوه‌چوو، عه‌باس غه‌زالی له كۆڕی ره‌خنه و هه‌ڵسه‌نگاندنیی نوێترین به‌رهه‌مه‌كه‌ی هاوڕێیه‌تی كرد.\nگۆڤاری گرینگیی سینه‌مایی هۆلیوود ریپۆرتێر له وتارێكدا سه‌باره‌ت به فیلمی "هه‌ندێك جار چاو له سه‌رێ بكه" نووسیوییه‌تی: تێكه‌ڵاوێك له كۆمیكی نه‌رم و دمه‌قاڵه‌ی بنه‌ماڵه‌یی ره‌وتی چیرۆكی فیلمی "هه‌ندێك جار سه‌یری سه‌ره‌وه بكه" دوایین به‌رهه‌می فیلمسازی كورد به‌همه‌ن قوبادی پێكهێناوه. چیرۆكی ئه‌م فیلمه سه‌باره‌ت به گیرۆده‌یی دوو برای موسوڵمانه له كوردستانی توركیا. ئه‌وان به‌له‌به‌رچاوگرتنی ئه‌وه‌ی كه دووجومكن كه له‌سه‌ریانه‌وه پێكه‌وه نووساون، جیاوازی زۆریان له‌گه‌ڵ یه‌كتریدا هه‌یه، یه‌كێك له‌وان زۆر به‌ڕێز و ئیماندار و ئه‌ویدیكه‌ش زۆر خۆشگوزه‌ران و بێدینه. پرسیاره‌كانیان له پێشنوێژی مزگه‌وته‌كه زۆر پێكه‌نینییه، به‌ڵام پیكه‌نینتر له‌وانه جووڵه دیمه‌نییه‌كانه كه له نێوان دیالۆگه‌كانیان بینه‌ر وه‌پێكه‌نین ده‌خات.\nهه‌روه‌ها ره‌خنه‌گری ماڵپه‌ڕی بی.بی.سی سه‌باره‌ت به‌م فیلمه نووسیوییه‌تی: به‌همه‌ن قوبادی له دووه‌مین فیلم دوای كۆچكردن له ئێران، ئه‌مجاره به فیلمێكی بێوێنه‌وه گه‌ڕاوه‌ته‌وه و بینه‌رانی فیستیڤاڵی ڤینیسیای یه‌كده‌نگ كرد كه فیلمه‌كه‌ی ئه‌و باشترین ـ یا له باشترینه‌كانی ـ "چه‌ند وته‌یه‌ك له‌گه‌ڵ خوداكان"ـه، فیلمێكی نۆ به‌شی كه له لایه‌ن فیلمسازانی ناودار له وڵاتانی جۆراوجۆری جیهان سازكراوه، له‌وانه: ئه‌میر كۆستاریسكا و میرا نایێر.\nله به‌شێكی دیكه‌ی ئه‌م بابه‌ته ره‌خنه‌ییه‌دا هاتووه: خاڵی به‌هێزی ئه‌م فیلمه ده‌بێت له مه‌ودابوونی فیلمساز له بابه‌ته‌كه‌ی پێوشوێن بگرین. قوبادی هه‌ڵوێست ناگرێت و به‌ڕاشكاویی مه‌به‌ستیی سووككردن یا بردنه‌سه‌رێی یه‌كێك له‌و دوو لایه‌نه‌ی نییه. ئه‌و ده‌رفه‌ته‌كه ئاماده ده‌كات تا به‌و دیمه‌نانه‌ی كه حیسابی بۆ كردووه، بینه‌ر سه‌رقاڵی كۆسپێك بكات كه ته‌نیا كۆسپی ئه‌م دوو برا به‌یه‌كتریی نووساوه نییه و به ئاسانیی ده‌توانرێت به سه‌ر ته‌واوی رۆژهه‌ڵاتی ناوه‌ڕاست و وڵاتانی ئیسلامیدا گشتگیر بكرێت.\nكۆمه‌ڵه فیلمی نۆ ئێپیزۆدی "وتووێژ له‌گه‌ڵ خوداكان" به ئاماده‌بوونی فیلمسازانی ناودار له‌وانه: ئه‌میر كۆستاریسكا، هایدۆ ناكاتا، گیلێرمۆ ئاریێگا، خاتوو میرا نایێر، وارویك تۆرنتۆن، ئامووس گیتای، هیكتۆر بابێنجۆ، ئالێكس دێ لا ئێگلێسیا و به‌همه‌ن قوبادی، له 71ـیه‌كه‌مین خولی فیستیڤاڵی فیلمی ڤینیسیا له ئیتاڵیا نمایشكرا.\n71ـیه‌مین خولی فیستیڤاڵی فیلمی ڤینیسیا به به‌شداری به‌رهه‌می سینه‌ماكارانی وڵاتانی جۆراوجۆری جیهان له چه‌ندین به‌شی پێشبڕكێی و ده‌ره‌وه‌ی پێشبڕكێی، له‌وانه: به‌شی پێشبڕكێی سه‌ره‌كی، به‌شی "ئاسۆكان"، به‌شی "هه‌فته‌ی رخنه‌گران"، به‌شی سه‌ره‌كی ده‌ره‌وه‌ی پێشبڕكێی و چه‌ندین به‌شی دیكه به سه‌رۆكایه‌تی ئالبێرتۆ باربێرا و به ئاماده‌بوونی ئه‌ستێره ناوداره‌كانی سینه‌مای جیهان، رۆژی 27 ئاب/ ئۆگۆست 2014 له شاری ڤینیسیا له وڵاتی ئیتاڵیا ده‌ستی پێكردووه و تا رۆژی 6 ئه‌یلوول / سه‌پته‌مبه‌ری درێژه‌ی ده‌بێت.\n(PNA)ـ پ. ف


پاش ئاویەر، سلێمان بەگی بانە ئاگری گرت | مەسعوود مەناف|Masoud Manaf\nماڵه‌وه > NNSROJ\t> پاش ئاویەر، سلێمان بەگی بانە ئاگری گرت\nپاش ئاویەر، سلێمان بەگی بانە ئاگری گرت\nNNSROJ: پێشنیوەڕۆی یەکشەممە ١٤ی پووشپەڕ-٥ی جوولای، دارستان و لەوەڕگەکانی دەوروپشتی سلێمان بەگی بانە ئاگریان گرت.\nئەگەرچی ئاگرەکە پاش سووتانی بەشیک لە دارستانەکانی ئەو شوێنە بە هەوڵی چالاکانی ژینگەپارێز کۆنترۆڵ کرا بەڵام تا ئێستا نازانرێ ئاگرگرتنی سلێمان بەگ لە ئاکامی هەڵەی مرۆیی بووە یا بە ئەنقەست ئەو کارە کراوە.\nئەوە لەکاتێکدایە کە درەنگانی هەینی ١٢ و ١٣ی پووشپەڕیش دارستان و لەوەڕگەکانی ئاویەری سنە ئاگریان تێبەرببوو و پاش هەوڵی چەندین کاتژمێری هاووڵاتییان و ژینگەپارێزان، ئاگرەکە کوژێندرابۆوە.\nهەندیک لە سەرچاوەکانی هەواڵ باس لەوە دەکەن کە مومکینە کەس یا کەسانێک بە ئەنقەست ئەو دارستانانەیان ئاگرتێبەردابێ.\nهەرچەند بەرپرسانی پارێزگاکە دەڵێن فەرمانبەرانی مانگی سوور، ئاگرکوژێنەوەی سنە و تەنانەت هەژماریک لە هێزە ئاسایشییەکانیش بەشداریی هەڵمەتی کوژاندنەوەی ئاگرەکەیان کردووە بەڵام چالاکانی ژینگەپارێز گلەیی توند لە بەرپرسە حکوومەتییەکان دەکەن کە هیچ هەوڵیک بۆ پێشگرتن بە سووتانی دارستانەکانی کوردستان نادەن و لە کاتی ئاگرگرتنیشیاندا هەوڵی پێویست بۆ کوژاندنەوەیان نادەن.\nهەر لەم چوارچێوەدا، هەژمارێک لە چالاکانی مه‌ده‌نی و ژینگه‌پارێزی سنه، له ڕاگه‌یاندراوێکدا داوایان له خه‌ڵکی سنه کردووە کە کاتژمێر ٦ی پاشنیوەڕۆی پێنجشه‌مه ١٨ی پووشپه‌ر، له “پارک کود‌ک”ی سنه بەشداری لە هەڵمەتی نەمان چاند بۆ ژیاندنەوەی ئاویەر بکەن.\nمەسڕوور بارزانی: سەربەخۆیی کوردستان، کاریگەریی لەسەر شکەستدانی داعش دەبێ چالاکێکی کرێکاری بە ٣ ساڵ زیندان مەحکووم کرا


به‌ڕێوبه‌رایه‌تى هاتوچۆى گشتى بڕیاریدا سبه‌ى سێشه‌ممه سه‌رجه‌م فه‌رمانگه‌كانى بكرێته‌وه » پێگەی تۆڕی میدیای عێراقی\nبه‌ڕێوبه‌رایه‌تى هاتوچۆى گشتى بڕیاریدا سبه‌ى سێشه‌ممه سه‌رجه‌م فه‌رمانگه‌كانى بكرێته‌وه\nبه‌ڕێوبه‌رایه‌تى هاتوچۆى گشتى بڕیاریدا سبه‌ى سێشه‌ممه سه‌رجه‌م فه‌رمانگه‌كانى بكرێته‌وه.\nلیوا زوهێر خه‌فاجى به‌ڕێوبه‌رى به‌ڕێوبه‌رایه‌تى هاتوچۆى گشتى له‌لێدوانێكى بۆ ئاژانسى هه‌واڵى عێراقى(اه‌ع)،ئه‌مڕۆ دووشه‌ممه،ڕایگه‌یاند"به‌پێى ڕاسپارده‌كانى وه‌زیرى ناوخۆ بۆ هاتوچۆى گشتى له‌سبه‌ى سێشه‌ممه‌وه سه‌رجه‌م فه‌رمانگه‌كانى هاتوچۆ ده‌كرێنه‌وه بۆ ڕایی كردنى مامه‌ڵه‌كانى هاوڵاتیان تایبه‌ت به‌گواستنه‌وه‌ى خاوه‌ندارێتى".\nوتیشى"تۆماركردن له‌ڕێگاى ده‌روازه‌ى ئه‌لیكترۆنییه‌وه ده‌بێت".


خۆكوژی كۆتاییەكی تراژێدیك\nزایینی: ٠٧-١٠-٢٠١٧ - هەتاوی: ١٣٩٦/٠٧/١٥ - ١٨:٥٧ تاران قه‌باره‌ی فۆنت:\nمرۆڤ وەك بوونەوەری خاوەن هزری سەر زەوی بەردەوام لە هەوڵی ئەوەدا بووە كە ژینگە و جیهان بەشێوەیەك بگۆڕێت كە خەونەكانی تێدا بەدی بێ و بتوانێ ژیانێكی هەتاهەتایی و گونجاوی هەبێ و بۆ ئەم مەبەستە چ وەك تاك و چ بە كۆمەڵ هەوڵی گەشەی مرۆڤایەتیان داوە و جیهان ڕەوتێكی خێرای بەرەوپێشچوونی بەخۆیەوە گرتووە و ئەمڕۆ دەبینین كە كۆمەڵگای جیهانی لە ئاستێكی بەرزی گەشەسەندوویی دایە بە بەراورد لەگەڵ لانیكەم سەد ساڵی ڕابردووی خۆیدا و بیچمگرتنی شارستانیەتە مودێڕنەكان لە سەرانسەری جیهان و گەشەی تیكنۆلۆژی و زاڵبوون بەسەر نەخۆشییەكان و خەون و هەوڵی مرۆڤ بۆ گەیشتن بە ئەستێرەكانی دیكە و دەرەوەی زەوی سەلمێنەری ئەم قسانەن. بەڵام هەرچی گەشەی شارستانیەتەكان خێرایی پەیدا دەكات و كۆمەڵگای پیشەیی جێگەی كۆمەڵگای سوننەتی و دواكەوتوو دەگرێتەوە مرۆڤ بەرەوڕووی دیاردەگەلێك دەبێتەوە كە بە نەخۆشی سەردەم ناوی لێدەبەن.\nدیاردەگەلێك كە بەربەستن لە بەردەم بەرزەفڕی مرۆڤ و وەك نەخۆشییەك خەون و ئارەزووەكانی مرۆڤ تووشی بەلاڕێداچوویی دەكەن و لە ئاكامدا ئەوە ئەو دیاردانەن كە زۆرجار زاڵ دەبن بەسەر مرۆڤدا. خۆكوژی یەكێك لەو دیاردانەیە كە ئەمڕۆ بەربینگی مرۆڤی گرتووە و بووەتە دیاردە لە نێو هەموو كۆمەڵگا مرۆییەكانی جیهاندا.\nخۆكوژی كردارێكی وشیارانەی خودی مرۆڤە لە بەرانبەر خۆی و هەوڵێك بۆ لە ناوبردنی مرۆڤ بەدەستی خۆیەتی و ئەم دیاردەیە بە پێی لێكۆڵینەوەی توێژەرانی كۆمەڵناسی چەندین هۆكاری هەیە وەك هۆكاری ئابووری، هۆكاری دەروونی و هۆكاری سۆزداری و تووندوتیژی كە وای لە مرۆڤ كردووە ساڵانە لە جیهاندا ٤٠٠ هەزار كەس خۆیان بكوژن و كۆتایی بە ژیانی خۆیان بێنن.\nلە ئێرانیشدا سەرەڕای ئەوەیكە وڵاتێكی ئایینییە و زۆربەی دانیشتوانی پەیڕەوی ئایینی ئیسلامن و لە ئایینی ئیسلامدا خۆكوژی و ئازارگەیاندن بە خۆ ناپەسەند و ڕێگەپێنەدراوە بەڵام دەبینین كە خۆكوژی بووەتە دیاردە لە ئێرانیشدا و هۆكارگەلێك وەك دۆخی نالەباری ئابووری، بێ‌هیوایی و گیرۆدەبوون بە ماددە سڕكەرەكان بەستێنی خۆش كردووە بۆ زیادبوونی خۆكوژی و وەك لە ئامارەكاندا دەردەكەوێ ڕێژی خۆكوژی لە نێوان ساڵەكانی 94ی هەتاوی و 95 هەتاوی دوو قات زیادی كردووە.\nڕۆژهەڵاتی كوردستانیش وەك بەشێك لە كۆمەڵگای جیهانی دوور نەبووە لەم دیاردەیە و ڕێژەی خۆكوژی لە ئاستێكی بەرز و مەترسیداردایە و بەداخەوە لە ڕۆژهەڵاتی كوردستان دیاردەی خۆكوژی لە نێو ژناندا ڕەنگە زۆرتر بێ لە پیاوان كە ئەمەیش زۆرتر دەگەڕێتەوە بۆ دۆخی نالەباری كەلتووری و هەروەها بوونی تووندتیژی بنەماڵەیی لە هەمبەر ژنان و پێوەندییە سۆزدارییەكان.\nبە پێی ئاماری ناوەندی هەواڵدەری "كوردپا" لە ڕێكەوتی ١\_١\_٩٦ هەتا ٧\_٦\_٩٦ لە ڕۆژهەڵاتی كوردستان ٢٧ ژن هەوڵی خۆكوژیان داوە و بەداخەوە ٢٥ كەس لەم ژنانە گیانیان لە دەست داوە کە لەمانە ٥ كەسیان تەمەنیان خوار ١٨ ساڵە. بەرزبوونەوەی ڕێژەی خۆكوژی ژنان ئەویش بە پێی كەلتووری كوردەواری كە زۆرترین ڕۆڵیان لە پەروەردەی منداڵ هەیە زەنگێكی مەترسیدارە كە پێمان دەڵێت دۆخێكی ناسەقامگیر ڕووبەڕووی ڕۆژهەڵات بووەتەوە و داهاتوویەكی گەش چاوەڕوانمان ناكا، ژنان وەك توێژی ئازارچێشتوو لە ڕووی هەڵاواردنی كۆمەڵایەتی و هەروەها هەڵاواردن لە ڕووی ئایینیەوە بوونەتە قوربانی سەرەكیی بێ هیوایی لە كۆمەڵگا و هەر ئەمەیش وایكردووە كە زۆرتر دەست بدەنە خۆكوژی. هەروەها لە ڕووی دەروونناسیەوە خۆكوژی كاریگەرییەكی نەرێنی زۆر قووڵ لەسەر كەس و كاری قوربانی دادەنێ و ئەم كاریگەرییە تا كۆتایی تەمەن لە یادەوەری ئەم كەسانە دەمێنێتەوە و ئەگەری زۆریشی هەیە كە ئەمانیش ڕۆژێك لە ڕۆژان خۆیان ببنە قوربانی دیاردەی خۆكوژی.\nهەرچەند ئەكرێ وێكچوونێك لە نێوان خۆكوژی ئاسایی مرۆڤ و خۆكوژی وەك چەك بە دژی نەیاران بدۆزینەوە بەڵام لەم ساڵانەی ڕابردوودا جۆرێكی دیكەی خۆكوژی بووەتە دیاردە كە هۆكاری ئیدیۆلۆژی هەیە و وەك چەكێك لە شەڕەكاندا كەڵكی لێوەردەگیردێ و مرۆڤ جەستەی خۆی دەكاتە چەكێك بەدژی نەیارەكانی خۆی و ئەمەیش لە پێناسەی خۆكوژیدا هەر دەچێتەوە سەر ئەو پێناسەیەی كە بۆ خۆكوژی لە لایەن توێژەرانە كراوە، واتە كردەوەیەكی وشیارانەی مرۆڤە بەڵام لەم كردەوەدا مرۆڤ تەنیا نایهەوێ خۆی لە ناوببات بەڵكوو دەیهەوێ بە مردنی خۆی كەسانێكی دیكەش بكوژێ و ڕەوتە تووندئاژۆ ئیسلامییەكان پێشەنگی ئەم جۆرە خۆكوژییەن.


مارسیدس پاتریه‌كی ناو ماڵ دروستده‌كات\n11/5/2016 11:18 AM\nهه‌ندێك له كۆمپانیاكانی بواری به‌رهه‌مهێنانی ئۆتۆمبێل هه‌وڵده‌ده‌ن بچنه ناو بواری به‌رهه‌مهێنانی پاتری ناو ماڵ، یه‌كه‌مین كۆمپانیاش كه به‌وكاره هه‌ستا كۆمپانیای تسلای به‌ناوبانگ بوو كه توانی پاتریه‌كی ناوماڵ به‌هێزێكی زۆره‌وه به‌رهه‌مبهێنێت.\nكۆمپانیای تسلا تا راده‌یه‌كی زۆر سه‌ركه‌وتوو له كاره‌كه‌یدا، بۆیه كۆمپانیای ملرسیدسی ئه‌ڵمانیش هه‌مان رێگای گرتووه‌ته‌به‌رو له‌یه‌كه‌م هه‌نگاوی له‌وشێوه‌یه‌شدا ساڵی پار پاتریه‌كی ناوماڵی به‌رهه‌مهێنا، پاتریه‌كه له‌لایه‌ن كۆمپانیای Accumotiveی سه‌ر به‌گروپی كۆمپانیاكانی مارسیدسه‌وه به‌رهه‌مهێنرا كه نوسینگه‌ی سه‌ره‌كی له ئه‌ڵمانیایه.\nپاتریه‌كه‌ی مارسیدس هاوشێوه‌ی جانتای گه‌شتكردنه‌وه‌و توانای خه‌زنكردنی 2.5 كیلۆواتی هه‌یه، ئه‌مه‌ش رێژه‌یه‌كی زۆر نیه، چونكه هه‌ر تاكێكی ویلایه‌ته یه‌كگرتوه‌كانی ئه‌مریكادا رۆژانه 30 كیلۆ وات كاره‌با خه‌رجده‌كات، به‌ڵام ئه‌م پاتریه ده‌توانرێت به 8 پاتری تره‌وه ببه‌سترێت، به‌مه‌ش توانای خه‌زنكردنی وزه‌ی ده‌گاته 20 كیلۆ وات.\nسه‌رباره‌ی ئه‌وه‌ی كه پاتریه‌كه به‌پاتری تره‌وه ده‌به‌سترێت تا تواناكه‌ی زیادبكرێت، به‌ڵام هێشتا ناگات به‌توانای پاتریه‌كه‌ی كۆمپانیای تسلا، چونكه پاتریه‌كه‌ی تسلا توانای پێدانانی 6.4 كیلۆواتی هه‌یه، هاوكات ده‌توانرێت به 9 پاتری تره‌وه ببه‌سترێت.\nجێگه‌ی باسه، ئه‌م پاتریه‌ی مه‌رسیدس ئێستا ته‌نها له ئه‌ڵمانیادا ده‌فرۆشرێت، به‌ڵام كۆمپانیاكه رایگه‌یاند كه به‌مزووانه له ویلایه‌ته یه‌كگرتووه‌كانی ئه‌مریكاشدا به‌رده‌ست ده‌بێت.


کۆمپانیای HTC مۆبایلی HTC U19eـی بە دوو کامێرای سێڵفی و پڕۆسێسەری Snapdragon 710ـەوە ڕاگەیاند – کەی ئای تی ئێن\nهەواڵ 12, حوزه‌یران 2019\nکۆمپانیای HTC مۆبایلی HTC U19eـی بە دوو کامێرای سێڵفی و پڕۆسێسەری Snapdragon 710ـەوە ڕاگەیاند\nپاش بێدەنگییەکی زۆر و دیار نەبوونی لە بازاڕی مۆبایلە زیرەکەکان کۆمپانیای HTC گەڕایەوە و مۆبایلێکی نوێی ڕاگەیاند بە ناوی HTC U19e. مۆبایلە نوێیەکە لە جۆری ئاست مامناوەندە و لە ڕووی دیزاینەوە هاوشێوەی +HTC U12ـە، سەبارەت بە تایبەتمەندییەکانی مۆبایلەکە ئەوا لە ڕووکاری پێشەوە خاوەنی ڕوونمایەکی بێ نۆچە لە جۆری OLED و دوو کامێرای سێلفیش لە پێشەوە بوونی هەیە.\nلە ڕووکاری پشتەوە HTC U19e خاوەنی دوو کامێرایە بە ڕوونی 12+20 مێگاپێکسڵ و لە تەنیشتیدا هەستەوەری پەنجەمۆریش جێگیرکراوە، هەروەها مۆبایلەکە کاردەکات بە پڕۆسێسەرێکی هەشت ناوکی لە جۆری Snapdragon 710 و سەرەڕای ئەوەش پێشوەختە سیستمی ئەندرۆید پای 9.0 بە ڕووکاری HTC Senseـی لەسەر جێگیرکراوە.\nڕوونما: لە جۆری OLED و بە قەبارەی 6.0 ئینج و بە ڕوونی 1080×2160 پێکسڵ و بە دووری 18:9\nپڕۆسێسەری گرافیک: Adreno 616\nسیستمی وەگەڕخەر: ئەندرۆید پای 9.0 بە ڕووکاری HTC Sense\nکامێرای پێشەوە: دوو کامێرا بە ڕوونی 24+2 مێگاپێکسڵ\nکامێرای پشتەوە: دوو کامێرا بە ڕوونی 12+20 مێگاپێکسڵ\nبیرگە: 128 گێگابایت و دەتوانرێت زیاد بکرێت لە ڕێگای بیرگەی دەرەکی microSDـەوە هەتاوەکو 1 تێرابایت\nتوانستی پاتری: 3930 ملی ئەمپێر و پشتگیری لە بارگاویکەرەوەی خێرا دەکات بە خێرایی 18 وات\nڕەنگ: پەمەیی و سەوز\nنرخ: 475 دۆلار بۆ جۆری 6/128 گێگابایت\nتاگەکان HTC U19e


ئەوانەی ئەم خانوەیان لەم ھەورازە قیت کردبۆوە ، لە مێژ بوو گیانی پاکیان بە گۆڕستانە پڕداربەڕووەکەی تەنیشت گوند سپاردبوو ، بگرە ئێسک و پرۆسکیشیان ببووە خۆڵەمێش. کۆتا خاوەنیش ، خۆی و برا بچووکەکەی ، ڕەشەبای ئەنفال بردیو کردیە خۆراکی ئەژدەھای بیابانە پان و وشکەکەی ناوەڕاستی وڵات . ئەمە میراتی ئەو کەلاوەیە بوو کە لە دوای ئەنفال بە ھەمان شێوە بە قور ِو بەرد و دار بەرگێکی نوێیان خستە بەر کەلاوە کۆنەکە وجارێکی تر بووە لانەی نەوەیەکی تازە و ھیوای بە بێھیوایان بەخشی. ژنێکی بێچارە و کەمدەرامەت و ڕەشپۆش ، لە بێ شوێنییان زەنکی ئاوەدانکردنەوەی یەکەم خانووی لە گوندەکە لێدا و ھاتەوە باوەشی ھەمان خانوو کە بە بووکینی میوانی ببوو ، چوو بووە باوەشی زاوایەکی شیرین .جارێکی تر ، بەرگی غوربەتی داکەند و ھاتەوە نێو کەلاوەیەک کە لای ئەو لە کۆشکی شا نایابتر بوو . کەلاوەکە بۆنی ھەناسەی ئەشق و ھیوا و خەون و یادگارییە زێرینەکانی لێدەھات. ئاوێزانی ئەو ژیانە بۆوە کە بناغەی ژیانی لە سەر بنیات نابوو ئەگەر چی لە ڕووخسار کەلاوە بوو ، بۆ ئەو جارێکی تر ژیانی پێ بەخشی و لە ژیانی کۆلەمەرگی ئۆردوگا رزگاری بوو. سەربەرزانە ، ھەموو ھەوڵ و ماندوبوونی ئەو ، پەروەردەیەکی تەندروستی ئەو منداڵانە بوو کە بەرھەمی ھاوسەرە شوێنبزرەکەی بوو.\nئای خوایە ! ئەو ھەموو بارانە چییە دەبارێت . دەڵێی ئاسمان کونی تێ بووە. ئەو بایە بەھێزە . ئەو بروسکە ترسناکانە ھەر لە پاشنیوەڕۆوە جەنگی خۆیان راگەیاند بوو. ئەو لە شەوی رابردوو کاتێ ئاسمانی پڕ گەواڵە ھەوری ڕەشی بینی ترس و گومانی لە دڵی دروست ببوو ، بەڵام چی بکات ، چارە ھەیە ، ھەموو شت ئامادەکراوە ، خەڵک تێگەیاندراوە ، خۆ ناکرێت لە بەر ھاتنی ھەورەکان بووک بۆ ڕۆژێکی تر دوابخرێت . ئیشی خێرە ، دەی چەند زوو راپەرێت باشترە.\nلە گەڵ دەسپێکی باران میوانانی ماڵی زاوا کەوتنە پیرۆزبایکردن و ماڵئاوایی . تا دەھات باران خێراتر و خۆشتر ، بروسکەی بەھێز زیرەی بە منداڵ دەھێنا . (با)ش ھەر گەڵا و پووشی ئەو شوێنەی ھەبوو لە گەڵ ئاوازی خۆی بە سەمای دەھێنا. تا دەھات ئاسمان شەڕی بوو ، زاوای ماندوو و دڵبەخەم ، بووکیش لە لە سەر کورسیێکی تەختە لە ھەیوانەکە لە سەرما و لە شەرما لە سێوێکی سوور دەچوو . دایکی زاواش ھەموو قورسایی ئەو ڕۆژەی لە سەر مل بوو ، دڵی بە قەد چۆلەکەیەک نەمابوو . نەیدەزانی فریای چی بکەوێت. میوان بەرێکردن ، نوێن و ڕایەخی تەڕبوو ، مەنجەڵ و قاپ و کەوشی کەوتوو و لە قوڕ چەقیو ، پێش ھەیوان لە قوڕاو و ئاوی باران گۆمیلکەی دروست کردبوو.\nئێوارەیەکی ڕەش و وەڕزکەر، کۆتایی بە زەماوەندەکەی ھێنا. منداڵە بچووکەکان خۆیان خزاندە ئەو خانووە تاریک وبێسەرو بەرو داتەپیوە کە ماڵی ھەمیشەییان بوو. بە ھۆی نزمی سەقفەکە و پەنجەرە بچووکەکەی بە نوێژی نێوڕانە پەنجەت خستبایە چاوی ھەر کەسێک نەیدەدیت. ژوورێکی درێژ نزیکەی حەوت مەتر درێژ وسێ مەتر بەرین و دیوارەکان خوارو خێچ . پێشتر تەویلەی ولاخەکان بوو، لای سەرەوەش ناوبرێکیان لێ بڕیبۆیەوە کاو گیای وشکیان لی دادەنا. لە سەر ئەم خانووە دوو سێ ژووری تر ھەبووە ، جێگا گەورە بووە، بەڵام ئەوان بەو ھەژاری و نەبوونیە ھەر فریای ئەوە کەوتن ئەو ژیر زەمینە دوور و درێژو تاریکە ئاوەدان بکەنەوە و تیدا بژن.تا خوا دەرگایەکی تریان بۆ دەکاتەوە. ژوورێک بۆدانیشتن و نوستن و نانخواردن و خۆگۆرین وئازووقە ومیوانداری ، ئەمجارەش ژووری حەوانەوەی بووک و زاواش.\nتا دەھات دونیا تاریکتر دەبوو ئاسمان بە ھەرەشە ترو باران خۆشتر . بروسک دونیا دەلەرزێنێ ، چرایە نەوتیەکەیان لە خوار ژوورەکە داگیرساند و سۆبەی داران گەرمکرا . بووکیش وەک سەماوەری دیوەخان وا بوو منداڵەکان بە دیارییەوە دانیشت بوون سەیریان دەکرد. کەشو ھەوای دەرەوە ، ترس و توڕەیی ئاسمان ، ترسی خستبووە ژوورەکەش ، لە گەڵ ھەر گرمە و تریشقەیەک واتدەزانی خانووەکە دەرووخێ ، خوودی ژوورەکە لە ئەشکەوتێکی ڕەش دەچوو و بۆنگرتووی بە دوکەڵ و ئاگر و کەرووی دیوار ، درزو کونی گەورە گەورە مەترسی زیندەوەری ورد و زیانبەخشی لێدەکرا. ھەیوانی خانووەکەش پڕ چیلکە و گیشەداری وشک و تەڕ، لایەکی گرتبوو ، تا کاریتەکان خرابوونە سەر یەک . ژوور و ھەیوانەکە وەک دووانە وابوون تەسک و قەرەباڵغ و تاریک و نارێک.\nشەو ڕاشکا ، دایکی زاوا جێگای بۆ منداڵەکانی لە خوار سۆبە ڕاخست و بەتانی پێدادان بە بیانووی سەرمابوون پێی وتن "بەخۆتان دادەن با نەخۆش نەکەون!"بۆ بووک و زاواش لە سەرووی ژوورەکە جێگایەکی گەرم و نەرم و خاوێنی بۆ ئامادەکردن. بۆ یەکەم جار پەرجوویەک لە ژوورەکە رویدا ، پەردەیەکی ڕەشی ھێنا سەرێکی لەم دیوار و سەرەکەی تر لەو دیوار بەستی ژوورەکەی کردە دوو پارچە ، پەردەکە بووە ھێلی سوور، سنووری نێوان بووک و زاوا و منداڵەکان. وەک پوولی دۆمینە(٢بە٤)ی لێھات. دایکەکە دوا سنووری پەردەکەی بەزاند و پەڕۆیەکی سپی خستە نێو دەستی زاوا و وەک بە چاو پێی بڵێت "بتبینم پیاو بیت!!"ھاتەوە دیوەکەی لای خۆی و چرایەکەی ئەوەندە کز کرد بە ئەستەم ڕووناکی ما، ڕووناکی کونی سۆبەکە زۆر زیاتر بوو لە چرایەکە ، دایکە ماندووەکە لە تەنیشت منداڵەکانی بێ جوڵە وھێمن ڕاکشا ، لە بێدەنگیدا زیاترلە پەیکەردەچوو!\nکات نیوە شەوە ، شانۆیەکە ژێرزەمینێکە لە گۆڕ دەچێ ، دوو کارەکتەر بە زمانی جەستە (تابلۆی ژیان) دەنەخشێنن! بینەرەکان بەدرێژی شانۆیەکە بە دیار نمایشەکەن ، شت ناخۆن ، ناخۆنەوە ، جارجارلە سەر پشت ، لەسەر سک ، لە سەر تەنیشت دەجولێنەوە ، بە ئاگان ، دەترسێن ، شەرم دەکەن ، دەنگ دەبیستن. کارەکتەرەکان نابینن ، جوولە دەکەن ، پەردە ڕەشەکە دەجوڵێ. دایک داھێنەری پەردەیە ، چاوی لە پەردەیە ، لە پەردەی ڕەش ، چاوێکی تری لە پەردەیەکی سپییە وەک ئاوی حەیات سپی بێت ! بینەرە بچووکەکان چاو دەنوقێنن، دڵیان بە ئاگایە ، ترپەی دڵیان دێ ، جارجار دەکۆخن ، دەنگ دەبیستن ، دەنگی ھەمە جەشن ، بروسکە ، بارانە ، ئاە و ھەناسەیە ، ھانکە ھانکە ، خشپەی مارە ، دەنگی گارگاروقورتە قورتی مریشکەکانی نێو کۆلیتەکەی دەرەوەیە ، دەزانن دەنگە دەنگە و لەھەندێک دەزانن و ھەندێکی ترمەتەڵێکی سیحراوییە ونازانن چییە!!!!\nزاوا خەریکی چێژی پەردەیە . بووک خەمی لە دەستدانی پەردەیە ، ترس و ئازار خەریکە دەیکوژێت ، ئاوڕ بۆلای تر دەداتەوە پەردە ڕەشەکەی لێ دەبێتە کابووس .لە ترسی پەردە چاو دەنوقێنی . بروسک ، فلاش دەکات و وێنەیەکی ئیرۆتیکی دەگرێت .لایلۆنی پەنجەرەکە دەلەرێتەوە ، چاو دەکاتەوە ، باوەش دەگرێتەوە ، زاوا دەجولێتەوە ، بە یەکدەنوسێن ، لێک جیادەبنەوە ، گەرمدەبن ، سارد دەبنەوە ، گەرمدەبن، خاودەبنەوە ، سارد دەبنەوە ، ماندوو دەبن ، زاوا ئاخ ھەڵدەکێشێ ! پەڕۆیە سپیەکە بە رەنگی گێلاس دەنەخشێنێ ، ماچەکان بیدەنگن ، سەما ھێواش دەبێتەوە لە ترسی بینەرەکانی پشت پەردە. بۆنی تەڕایەتی دڵۆپەی سەر دیوارو بۆنی جەستەو بۆنی بۆگەنی ساردی ماسی لە ژوورەکە دێت!!\nشانۆ بەردەوامە ، لە دەرەوە خوا بارانی خۆی بەسەر جەستەی زەوی دەبارێنێ و فووی لێدەکات و تێر ئاویدەکات . لە ژوورەوە زاوا جوتیارێکی ئەڤیندارە و بە گاسنەکەی زەوی دەکێڵیت و تۆ دەپرژێنێ و ئاوی دەدات! بووکیش دەردی پەردەی گرتوو و ماندوو دیارە ، خەریکە لە سەمای چێژ بێزار دەبێت ، خەوی دێت ، چاوەکانی رەشکە و پێشکەی دەکەن و زاوای لە پێش چاوی لە تارمایی دەچێت و رەنگی پەردەی گرتووە . ژوورەکە ڕەش ڕەش ھەڵگەراوە ، دواترھەردووکیان مەست بوون ولە باوەشی یەک چوونە شەوی پەردە.\nباران بەردەوامە ، چرایەکە لە بێنەوتیان کوژایەوە، دایکە ماندوو ومیھرەبانەکەش لە چاوەڕوانی مزگینی بە زاوابوونی کوڕەکەیەتی. فرمێسکی گەرمی لە چاوەکانی دەھاتە خوار ولە گەڵ دڵۆپە بارانی ژوورەکە پێشبرکێیان بوو . ھەمان ئەو شەوەی بیر ھاتەوە کە لە گەڵ مێردە ئەنفالکراوەکەی لەم ھەوارگە شیرینە مانگی ھەنگوینی بەسەر برد و ھەر لە شەوی پەردە زگی بەو کوڕە زاوایە پەیدابوو کە ئێستا لە شەوی پەردە دایە .گریان زیاتر بەرۆکی گرت ، بە بیدەنگی فرمێسکی دەباراند وەک بارانی ئەم شەوە بۆ بەختە رەشەکەی خۆی دەگریا کە ژیانی ئەوی داپۆشی بوو. بارانیش ھەردەباری و شەوی پەردەی پڕترسترکردبوو ، جوانی ئەستێرە و تریفەی مانگی بە پەردەیەکی رەش وون کردبوو!!


هەواڵ / کوردستان :: 13/01/2020 :: 1071 جار بینراوە\nبه‌هۆى گیان لەدەستدانی ماموستایەكى به‌شى مێژوو له زانكۆى دهۆك، هاوڕێكانى ئه‌و مامۆستایه گومان ده‌كه‌ن کە به‌هۆى ئه‌نفلۆنزاى وەرزیی گیانی لەدەست دابێت.\nرۆژى 12ى ئه‌م مانگه، د. مسته‌فا ئه‌حمه‌د نه‌جار، مامۆستاى به‌شى مێژوو له زانكۆى دهۆك دواى تووشبوونی بە ئەنفلۆنزا گیانى له ده‌ستدا.\nئازاد عه‌لى، له زانكۆى دهۆك بۆ دواڕۆژ وتى: "پێشتر ئه‌م مامۆستایه هیچ نه‌خۆشییەكى گه‌وره‌ى نه‌بووه، ته‌نیا پێش مردنى به چه‌ند رۆژێكى كه‌م تووشى هه‌ڵامه‌ت بووە".\nوتیشى: "ئه‌م مامۆستایه له نه‌خۆشخانه‌كانى دهۆك، چه‌ندین جار چاره‌سه‌رى وه‌رگرتبوو، به‌ڵام چاره‌ى نه‌بوو و كۆچى دوایی كرد، ئه‌م كۆچكردنه هه‌موومانی خسته گومانه‌وه كه نه‌وه‌كو به نه‌خۆشى ئه‌نفلۆنزاى به‌رازه‌وه مردبێت".\nئه‌وه‌شى خسته‌ڕوو: "ئێستا چاوه‌ڕێین ته‌ندروستى دهۆك روونكردنه‌وه له‌سه‌ر ئه‌م حاڵه‌تى مردن‌ە بداته راى گشتى".\nله‌م باره‌یه‌وه دواڕۆژ په‌یوه‌ندى به هه‌مزه ره‌زیكى، به‌رپرسى راگه‌یاندنى ته‌ندروستى دهۆك كرد، ناوبراو وتى: "ته‌ندروستى دهۆك له نزیكترین كاتدا له‌باره‌ى ئه‌نفلۆنزاى به‌راز له دهۆك به‌گشتى، روونكردنه‌وه و زانیارى بڵاوده‌كاتەوە و ته‌نیا باسى حاڵه‌تێك ناكات وه‌ك مردنى د. مسته‌فا ئه‌حمه‌د نه‌جار".\nتاوه‌كو ئێستا سێ حاڵه‌تى گیان لەدەستدان بەهۆی ئه‌نفلۆنزاى وەرزیی له قه‌زاى ئاكرێى سه‌ر به پارێزگاى دهۆك تۆماركراون كه چاره‌سى دوو نه‌خۆش له نه‌خۆشخانه‌كانى ئاكرێ ده‌كرێ و چاره‌سه‌رى نه‌خۆشێكى دیكه له نه‌خۆشخانه‌ى ئازادى دهۆك-ه.


“بەرگریکردن لەعەفرین بەرگریكردنە لەئامەد، سلێمانی، کەرکوک‌و سنە” - ئاوێنه\n“بەرگریکردن لەعەفرین بەرگریكردنە لەئامەد، سلێمانی، کەرکوک‌و سنە”\nپاش تێکشکانە زنجیرەییەکانی پیاوانی کورد کە بە‌شێوەی (تاقم‌و دەستەی جیاواز‌و کەسایەتی ” رۆشنبیر!!!!”) لە‌باشور‌و رۆژهەڵاتی کوردستان بۆ ماوەی حەفتا ساڵ‌و بەدیاری کراوی لەم ساڵانەی کە ناوچەیەک بە‌ناوی هەرێمەوە دروست بو، خۆیان نیشاندا،و پاش كۆبانێ کە سەرەتای ” دەسپێکی مێژوی سەروەریی نەتەوەیەکە” واتە قۆناغێکی نوێیە، کە تێدا کورد بەتایبەتیی ژنانی ئازادیخوازیی نەتەوەیەک دەگەڕێنەوە سەر خۆیان‌و لەگەڵ ئەو وشیاربونەوە ئینسانی‌و نەتەوەییەدا، بەشێکی گەورە لە‌نەتەوەکە بەهۆش دێنەوە‌و لەدوای ئەم قۆناغە گەشە کە کورد دەم‌و سەردەمی وای بەخۆیەوە نەدیوە یان زۆر بە‌سنورداری لێرە‌و لەوێ نمونەی بچوکی ئاوهای دیوە کە کاریگەرییان هەم کاتی‌و هەم سنوردار بوە.\nپیاوەکان لە‌باشور‌و رۆژهەڵاتی کوردستان، بچوک دەبنەوە‌و شەرم لە‌رابوردویان‌و ترس لە‌ئێستا‌و داهاتویان، چەند بارە ناچار بە‌قەڵەم رانیان دەکات، ئەوسا بۆ چەواشەکردنی هزر‌و بیری لاوەکان‌و ونکردنیان لە‌لیستەی ناوی قەبە‌و ئەوەی خۆیان لە‌لاپەڕەی کۆتایی کتێبەکاندا خوێندبویانەوە، واتە خوێندنەوەی فەهرستی کتێبە‌قەبەکان،و ئێستاش لە‌شەرم‌و ئەوەی کە کردیان‌و نوسیان لە‌باشور‌و رۆژهەلات بەتایبەت بەناوی ” ئازادی ژنەوە “، جارێکی تر قەڵەمیان پێ هەڵدەگرێت‌و ئەمجارە، چونکە جادوی وشە‌و قسەی بێناوەرۆک‌و دور لە‌واقعی کوردستانیان لەبەردەم هێزی بیر‌و راپەڕینی کچان‌و ژنانی رۆژئاوادا بوە ” تۆزی بەر باد”، لەبەر ئەوەش دەزانن کە ئەو حیزبانەی ئەمان چەندین ساڵ بو وەک حیزبی نەتەوەیی رێکلامیان بۆ دەکردن‌و بە‌لاوەکانیان دەناساندن کە هەمو عاجباتییەکان بون نەتەوەیی نەبێ!!، ئێستا ناوەرۆکیان‌و سیحری نەتەوەیی نەبونیان پوچ بۆتەوە‌و ئیتر لاوەکان بەتایبەت ژنان‌و کچانی باشور‌و رۆژهەڵات، چیدی لەوبازنەیەدا ناخوڵیتەوە کە ئەمان بۆ رازیکردنی خواستە دەرونیەکانی خۆیان وەک پیاو بەناوی جورواجۆرەوە بۆئەوانیان پێک هێنابو بە‌پارە‌و بودجەی حیزبەکان. ئێستا زۆر چاک دەزانن حەق هەر ئەوە بو کە ئەوان چەندین ساڵە دژی قسەدەکەن‌و دەنوسن‌و لەسەر ئەم دژایەتی کردنەی ئیمتیاز وەردەگرن، بۆیە بە‌شێوەی نەخۆشێک کە لەحاڵی گیانەڵا دا بێت، دەست بە‌نوسینەوەی بزڕکاندنەکانیان دەکەن‌و بەرونی پەلاماری نەتەوەکەی خۆیان دەدەن‌و خۆشەویستی نەتەوەی خۆلە لاوەکان بەعەیب دەگرن‌و بیری کوردبون‌و خۆشەویستی تاکەکانی ئەم نەتەوەیە بە‌خەوش‌و کەمایەسی دەزانن، لە‌حاڵێکدا، ئەوانەی ناتوانن نەتەوەی خۆیان خۆش بوێت‌و نازانن‌و خۆیان چەواشەبون‌و بیرەتراویلکەیەکانیان لێ بۆتە عەینی حەقیقەت، ئەوان لە‌راستیدا، توشی کورتبیریی‌و لە‌زۆر حاڵەتدا هاندیکاپیی زەینی بون‌و رودا‌و ئاماژەکان بەرەواژە دەبینن.\nبەوەی چەندساڵێک لە‌وڵاتێکی خۆرئاوا‌و ئەوروپا ژیابیت، یا هەڵگری بڕوانامەی زانکۆیەکی خۆرئاوا بیت، یا هەڵگری نیشان‌و خەڵات‌و سەرسوڕمانیان، هیچ لە‌ئینسان بونی تۆ ناگۆڕێت، ئەگەر وردبونەوەکانت‌و بەرواردکاریەکانت، لەسەر بنەمای “واقع” نەبێ‌و لە‌ئاوەز‌و رەفتارتدا رەنگ نەدەنەوە، یەکەم ئینسان بون، پاشان شتەکانی تر، هیچ هەر هیچ بەڵگە‌و بڕوانامەیەک یەک تۆز بەرز‌و نزمت ناکاتەوە کاتێک کارەکە دەبێت بە” مەسەلەی ئینسان بون‌و شایستە بونی ئینسان بونت کە ئەرکێکی گەردونییە، لە‌و خاڵەی لێێ دەژیت‌و بواری ئەنجامدانی رۆڵی ئینسان بونت پێدەدات.\nلەهەر دەم‌و ساتێکدا لەهەر جێگا‌و کۆمەڵگایەکدا بویت‌و ئەوەت لەیاد چو کە شایستەی ئەنجامدانی خزمەت بەو کەسانەی کە لە‌دەورتن، بزانە بە‌ئەندازەی ئەو لەیاد چونە‌و لە‌و دەم‌و سات‌و جێگایەدا شایستەگیی ئینسان بونت دادەبەزێت، یانی ئاوەزت ئاڵۆسکا، لێڵت بینی، قسەگەلێکت کرد‌و رەفتارێکت نواند کە شایستەی واقعی خاڵی لەوێبونەکەت‌و پلەی ئینسان بونت نەبون، بۆیە نابێت رەفتار‌و قسەگەلمان بکەینە پێوانە‌و لێمان ببێت بە‌راستی راستییەکان، بە‌بەهانەی ئەوەی کە من دەیزانم‌و ئەوان نایزانن.\nئێمە زۆر جاران لە‌نێوان ئەم دو دەربڕینەدا، سەر لێ شیوا‌و گومڕا دەبین، زانین‌و هەبونی زانیاری\nزۆرینەی دانیشتوانی گۆی زەویی، لە‌ناویدا ئەو نەتەوەیەی ناوی کوردە‌و لە‌وڵاتێکی دابەشکراودا ژیان بە‌دوای خۆی دا رایان دەکێشێ، لەهەبونی زانیاری بەپلەی جیاواز هاوبەشن‌و ئاگاداری زۆر‌و کەمیی روداوەکانن، بەڵام کەمینەیەک لە‌دانیشتوانی گۆی زەوی، دەزانن‌و زانان بەوەی کە رودەدات‌و هۆکانی رودانی دەزانن. ئەمانە ئەو ئێلیتەن کە لەهەر پلە‌و پۆستێکی کۆمەڵایەتی‌و فەرمیدا بن، بەڕیوەبەرایەتی ژیانی رۆژانە‌و دیاریکردنی هێڵە گشتی‌و تایبەتییەکانی چارەنوسی خەڵکیان لە‌ئەستۆدایە.\nئەم دەستەیی دوەم کە کەمینەن، بۆیە بونە زانا بە‌ڕوداوەکان، چونکە ئەوەی لەسەرەتاوە لەلایان زانیاری بو، پاش پراکتیزەکردنی‌و بە‌ئەنجامدانی لەسەر زەوی واقع بوە زانین، ئیتر ئەوان دەزانن راست‌و دروستی‌و نادروستییەکان کامانەن، واتە بونە زانا بە‌مەسەلەیەکی دیاری کراو، هەم لە‌روی تیۆرییە‌و هەم لە‌پراکتیکدا.\nکەواتە پەیڤەکان، دەربڕین‌و هاوکێشەکان، هەر لە‌خەیاڵ‌و ناو کتێباندا دەمێنەوە بە‌ناڕونی تا دەبنە واقعێکی لەبەرچاوان، بەم پێودانگە بێت، ئەوەی لە‌باشور‌و رۆژهەڵات دایانرمان کە خۆشویستنی نەتەوە‌و کوردستان بو،و ئەوەش کە ئێستا لە‌رۆژائاوای کوردستان لە‌روداندایە کە سەرکەوتنی ئەفسانە ئاسای ژنانێکە کە بەراستی ئازادی خۆیان دەرک کردوە‌و ئامڕازی دەربڕینەکەیان دۆزیوەتەوە، واقعێکی لەبەرچاوانن، واتە بونەتە راستی‌و راستبونی بیر‌و هزرێکیان سەلماند، کە بریتیە لەوەی کورد دەبێت بگەڕێتەوە بۆخۆی، بنەمای فکریی خۆی بدۆزێتەوە‌و لەسەر راستە شەقامی کوردبون، کە بیردۆزەکەی بە” کوردایەتی ” ناسراوە بەرەو پێش بچێت. بانگەشەیی نەتەوەیی بونی حیزبەکانی باشور‌و رۆژهەڵات، کە چەندین کەسی خۆ بە‌فەیلەسوف زانی گەڕاوە لە‌خۆرئاوای گۆی زەمینەوە یان نیشتەجێ لەوێ، ویستیان‌و گەرەکیانە بە‌حیزبی نەتەوەیی بە‌خەڵکیان بناسێنن‌و وتاران‌و قەواڵەی بەتاڵی فریەکیان لەمەڕ ئەمە نوسی، ئەمە بانگەشەیە، لە‌بوارە پراکتیکییەکەدا، بە‌هەوەسی سەرکردایەتییەکانیان کە هیچ پەیوەندییەکی دور‌و نزیکیان لەگەڵ خواستی نەتەوەکەدا نەبوە ئەوە هەرەسی هێنا‌و لەگەڵیدا ئەو قەڵەمانەش کە سوارەی بەلەزهاتو بون بۆ وەدەستهێنانی ئیمتیازات‌و ناوبانگ، ترسیان لێ نیشت‌و ئارەقەی شەرمەزاری لە‌نوسراوانی رابردوی خۆیان‌و شکستهێنانی “بیرکردنەوە‌و ئامڕازی بیرکردنەوەکانیان” ئەو “جوملە لە‌عەوام فریبان “*ی ناچار کردوە کە ئێدی بێ پەردە‌و دواتیری لەرزۆک لە‌کەوانی بیری لێڵاویی خویانەوە بگرنە ئامانجەکەیان کە هزرەکەیە واتە ” کوردایەتی “، جا بزانە چەند نازانا بون‌و بە‌زانا ناودێرکرابون، تەنانەتە زانیارییەکەشیان کە ئێستا دەردەکەوێت لە‌ئاستێکی فرە نزمدا بوە، بەشی ئەوەی نەکرد کە ئاگادار بن ئێستا مێژویەکی ترە، ئێستا ” کۆبانێ ” عەفرین” دەخوڵقێنێ، کەواتە ئەمە ئەڵقە گەشەکانی هاتنەوە‌و گەڕانەوە سەرخۆ‌و تێگەیشتن لە‌واقعێکە، کە لە‌رۆژئاوای کوردستان ئەو هێزە بەو ژنە ئازادانە دەدات، بەرگری لە‌کۆڵانەکانی “عەفرین ” وەک بەرگری لە‌کۆڵانەکانی سلێمانی‌و ئامەد‌و سنە‌و کەرکوک، لە‌هزری ئازادی خۆیاندا بەرجەستە بکەن‌و ئەمە بە‌دڵنیاییەوە، لە‌ئایندەیەکی نە چەندان دوردا، دەبنەوە بە‌واقعێکی تر لەو شارانەدا‌و سەرەتاکەی کۆبانێ بو ئێستا عەفرین‌و سبەی سلێمانی‌و سنە… لە‌بارو دۆخ‌و واقعی کوردستاندا جگە لەمە هیچ بیرێکی تر بەرهەمدار نابێ.


“ناوچە سنورییەكانی عێراق و سوریا رادەستی پەكەكە و حەشدی شەعبی دەكرێن” – تۆڕی میدیایی خەڵک\n2018/07/11 - 9:31 AM\nقایمقامی قەزای شنگال، دژایەتی خۆی و ئیدارەی شنگال بۆ رادەستكردنی رۆژئاوای شنگال و ناوچە سنوورییەكان بە پەكەكە و میلیشیاكانی حەشدی شەعبی راگەیاند “دەبێتە هۆی تاڵانكاری زیاتری شنگال”.\nمەحما خەلیل لە لێدوانێكی بۆ ئاژانسی ئانادۆڵو رایگەیاند “ئەو زانیارییانەی بە دەست ئێمە گەیشتوون پشتڕاستی كشانەوەی سوپای عێراق لە رۆژئاوای شنگال و ناوچە سنوورییەكانی نێوان عێراق و سووریا و جێگیربوونی چەكدارانی پەكەكە و حەشدی شەعبی لە شوێنی سوپا دەكەنەوە كە ئەوەیش خۆی لە خۆیدا دروستكردنی كێشەیەكی گەورەیە”.\nقایمقامی شنگال نیگەرانە لەوەی كێشەكان لەبری چارەسەر زیاتر دەكرێن “هەرچەند زیاتر داوا بكەین كێشەكانی شنگال دەبێت چارەسەر بكرێن، بەڵام گرووپە چەكدارەكانی سنوورەكە بە پاڵپشتی ناوخۆیی و دەرەكی كێشەی زیاتر دەكەنە میوانی شنگالی خاپووركراو”.\nعەدنان ئۆكتار دەستگیر كرا


כורדיפדיה - هێزەکانی ئەمریکا تەنها لەخاڵە سنورییەکان کشاونەتەوە و لەشوێنەکانی تر لەشوێنی خۆیان ماون\n📖 هێزەکانی ئەمریکا تەنها لەخاڵە سنورییەکان کشاونەتەوە و لەشوێنەکانی تر لەشوێنی خۆیان ماون | קבוצה: מאמרים | שפת מאמרים: 🏳 کوردیی ناوەڕاست\nهێزەکانی ئەمریکا تەنها لەخاڵە سنورییەکان کشاونەتەوە و لەشوێنەکانی تر لەشوێنی خۆیان ماون\nساڵح موسلیمساڵح موسلیم هاوسەرۆکی پەیوەندییە گشتیەکانی تەڤدەم لەم وتووێژییە تایبەتەی بەشی کوردی دەنگی ئەمریکا باس لە دەرئەنجامەکانی بڕیارەکەی ئەمریکا بۆ کشانەوەی هێزەکانی ئەمریکا دەکات لە باکوری سوریا، هەروەها باس لەچەند پرسێکی تری گرنگ دەکات.\nکەچی ئەمریکا هات گڵۆپی سەوزی بۆ هەڵکرد کە ئەمە بەلای ئێمەوە جێی قبوڵ نیە\nلەسەرەتای وتووێژەکەدا ساڵح موسلیم دەربارەی بڕیارەکەی ئەمریکا بۆ کشانەوەی هێزەکانی لە باکوری سوریا دەڵێت خۆی تورکیا ئەزمونی پێشتری هەیە لەگەڵ کوردەکان ئەویش ئەوەبوو هێرشی کردە سەر عەفرین ئەوەی تورکیا لە عەفرین کردی لە کوشتن و لە سێدارەدان و چەتەیی دەرکردن و دزیکردن هیچ شتێکی پیستر نەماوە کە تورکیا لە ئەرزی واقیعدا بەکردار کەچی سەرەڕای ئەوەش ئەمریکا هات گڵۆپی سەوزی بۆ هێرشی تورکیا هەڵکرد کە ئەمە بەلای کوردەکانی ڕۆژئاواوە جێی قبوڵ نیە، بابەتەکە لێرەدا ئەوەیە کە ئێمە کەوتوینەتە ڕێ و گەڕانەوەمان نیە بەڵام تورکیش ئەوەی دەوێت کە کورد لەماڵ و شوێنی خۆی دەربکات و خەڵکی تر بهێنێتە جێگای، بەڵام کورد ڕاناکات و لەوڵاتی خۆی دەرناچێت و لە بەرخۆدانی خۆی بەردەوامە هەتا ئه و جێگایەی دوژمن بشکێنن، بەڵام پێویستە لەسەر هەموو کوردێک کە یەک دەنگ و یەک هەڵوێست بن دیارە من بەوانە ناڵێم لەگەڵ ئەوان هەماهەنگ و هاوسۆزن.\nتا ئێستاش مەترسی داعشداعش ماوە بەڵام هێشتا پاش بڕیاری کشانەوەکەش بەیەکەوە لەگەڵ هێزەکانی ئەمریکا بەرگری دەکەین\nلەوەڵامی ئه و پرسیارەی ئایا لای ئێوە وەک کوردەکانی سوریا بەدیلی ئەمریکا کێیە بۆ ئەوەی هاوکاریتان بکات؟\nساڵح موسلیم وتی بەڵێ وەک ئەوەی هەمووان دەیزانن لەهەموو دنیاشدا دیارە ئەمریکا لەچوارچێوەی هاوپەیمانی دژی داعش ماوەی چوارساڵە لێرەیە و هاوکاریمان دەکات و توانیشمان سەرکەوتن بەدەست بهێنین، بۆیە بەشێکی زۆری کورد بەتایبەتی لەناو هێزەکانی سوریای دیموکرات لەنێویاندا نایانەوێت زوو بەزوو ئه و پەیوەندییە توند و تۆڵەی نێوانیان نەمێنێت و هاوکارییەکان ببڕن، بەڵکو بەردەوامی پەیوەندی و هاوکارییەکانیان دەوێت، ڕاستە ئێستا ژمارەیەک لە هێزەکانی ئەمریکا لەسەر سنور کشاونەتەوە بەڵام هێشتا مەترسی داعش ماوە لە حەسەکە و دێرزور و ڕەققه). بەرامبەر شانە نوستووەکانی داعش تا ئێستا پێکەوە بەرگری دەکەین، ئێمە هیوادارین ئه و بڕیارە تورکیا دەستکراوە نەکات لەشەڕ و ڕێگری لێبکەن لە هێرش کردن چونکە هیچ لایەک نایەوێت شەڕ بکات.\nهێزەکانی ئەمریکا تەنها لە خاڵە سنورییەکان کشاونەتەوە و لەشوێنەکانی تر لەشوێنی خۆیانن\nهاوسەرۆکی پەیوەندییە گشتیەکانی پەیەدە سەبارەت بەوەی بەتەواوی هێزەکانی ئەمریکا لەکوێ کشاونەتەوە؟\nساڵح موسلیم وتی ئەوەی کەباس دەکرێت هێزەکانی ئەمریکا کشاونەتەوە بەتەواوی لەسەر سنورە له و خاڵانەی کە وەک خاڵی پاراستن بەکارییان دەهێنان و تەنها پێیان وتین ڕێنمایی هاتووە و دەکشێینەوە بەڵام لە شوێنەکانی تر لەشوێنی خۆیانن وەکو خۆیان ماونەتەوە، وەک لە حەسەکە، نزیکی کۆبانی، هەروەها لە ڕەققە) لە شوێنی خۆیانن و هیچ گۆڕانکارییەک ڕوینەداوە سەبارەت بەوەی هێزەکانی ئەمریکا له و شوێنانە کشابێتنەوە بەڵکو لە ئەرکی خۆیان بەردەوامن.\nساڵح موسلیم ئاماژەی بەوەشکرد ئێمە ئەوە نازانین کە چ گفتوگۆیەک لەنێوان ئەمریکا و تورکەکاندا ڕویانداوە؟ بەڵام ئەوەی ئێستا بۆ ئێمە دیارە ئەوەیە کە ئه و خاڵانەی لەسەر سنور چاودێرییان دەکرد ئەوانە چۆڵکرابوون پاشەکشەیان پێکراوە واتە بە تورکەکانیان وتووە فەرموون ئێوە دەتوانن بێن، جا ئیتر تورکیا هەتا کوێ دێت؟ ئێمەش ئەوە نازانین، بەڵام هێزەکانی ئێمە لەوێن هەرکات تورکیا بیەوێت هێرش بکات هێزەکانی سوریای دیموکرات بەرپەرچیان دەداتەوە.\nهێزەکانی سوریای دیموکرات هەموو حساباتێکی خۆیان کردووە تا بتوانن بەگری بکەن\nبەڵام ئایا ئێوە دەتوانن بەرپەرچی هێرشی تورکیا بدەنەوە؟\nساڵح موسلیم وتی ئێمە بتوانین یاخود نەتوانین ئەوە کاری سەربازییە، ناتوانم قسەی زیاتر لەوبارەوە بکەم، ئەوەی ئێمە دەزانین هێزەکانی سوریای دیموکرات هەموو حساباتێکی خۆی کردووە، ئامادەکاری خۆی کردووە هەتا بتوانن بەرگری بکەن و گەل بپارێزن، بەڵام ئەوەش ناشاردرێتەوە کە ئێمە کەوتوینەتە شەڕێک لەگەڵ هێزێکی ئەندامی ناتۆ کە خاوەنی چەکی بەهێز و جبەخانەی بەهێزی هەیە، بەڵکو ناتۆ پێی بڵێت کە چەک و تەقەمەنی ناتۆ بەکارمەهێنە یاخود پێی بڵێ تۆ مافی هێرش کردنت نیە، یا نەتەوە یەکگرتووەکان ڕێگری هێرشکردنی لێ بکات، بەڵام لەسەر و هەمووشیەوە هیچ شتێک ئێمە لەبەرگری کردن ناوەستێنێت.\nئەمریکا بەرگری بکات یاخود نا ئێمە هەربەردەوامین لەبەرگریکردن\nمن بیرمە ساڵی ڕابردوو چاوپێکەوتنم لەگەڵ تۆ و بەرپرسانی تری کوردی سوریا ئەنجامدا، لەسەروبەندی هێرشکردنە سەر عەفرین، ڕووسیا-تان بە خیانەتکار لەکورد ناوبرد، ئەی ئێستا ئەم بڕیارەی ئەمریکا و ئەمریکا چۆن دەبینن؟\nساڵح موسلیم لەوەڵامدا دەڵێت ڕاستە ئەوە کاتێک بوو کە ڕوسیا شارەکەی چۆڵکرد، بەڵام ئێمەش له و باوەڕەدا بوین کە دەمانپارێزن و کەس ناتوانێت شتی وابکات، بەڵام دواتر وا دەرنەچوو بەڵکو چوون دانوستانیان لەگەڵ تورکەکان کرد و بوونە هاوکارییان لە داگیرکردنی عەفرین، ئەوەی کە لەعەفرین ڕویدا شتێک بوو کە بەڕێککەوتن و گەلەکۆمەکێ کرا، کۆمەڵگای نێودەوڵەتیش قسەی لەسەر نەکرد و ڕوسیا-ش پاڵیدایە لایەک و ئه و داگیرکارییە ڕویدا بەڵام ئه و دەرفەتانە ئێستا نین، ئەمریکا بەرگری بکات یاخود نا ئێمە هەربەردەوامین لەبەرگریکردن، بەڵام ئەوکارەی ئێمە بەیەکەوە کردومانە پوچەڵ دەبێتەوە مەسەلەکە لێرەدایە.\nئێمە داوا لەکەس ناکەین کە هاوکاریمان بکەن و چەکی خۆیان بەکاربهێنن بۆ پاراستنی خۆیان\nئایا لەدوای ئه و بڕیارەی تورکیا داوای هاوکاریتان لەهیچ وڵاتێکی تر کردووە؟\nساڵح موسلیم دەڵێت پەیوەندی و تێکەڵی ئێمە هەتا ئێستاش هەیە، بۆ نمونە لەگەڵ ڕوسیا و ئینگلتەرا، هەروەها لەگەڵ فەرەنسا-ش پەیوەندیمان هەیە کە دانیشتین بکەین بۆ چارەسەری بەڵام ئێمە داوا لەکەس ناکەین کە هاوکاریمان بکەن و چەکی خۆیان بەکاربهێنن بۆ پاراستنی خۆیان، ئێمە خۆمانین و باوەڕمان بەخۆمان هەیە داوای هاوکاریمان لە ئەمریکا نەکردووە و نایکەین چونکە ئەمریکا ئێمەی دروستنەکردووە بەڵکو خۆمان خۆمانمان دروست کردووە لەسەر پشتی ئەمریکا دروست نەبوین، وەهەموو کەس دەزانێت ئێمە پەیوەندیمان لەگەڵ کێ هەیه وە ئازادیشین له و پەیوەندییانە، ئێمە نازانین و دیار نیە کە ڕەنگە لەماوەکانی داهاتوو دانوستانەکانمان لەگەڵ ڕژێمی سوریا-دا دەست پێبکاتەوە بۆ دەستەبەرکردن و ناساندنی مافی دیموکراسی ئێمە لەدەستوری نوێی سوریا بۆ ئەمەش کەسێک بیەوێت ڕێگری بکات و دەستمان ببەستێت شتی لەوجۆرە نیە.\nباشە لەدوای بڕیارەکەی ئەمریکا ئایا هیچ کۆبونەوەوەیەکتان لەگەڵ ئەمریکیەکان کردووە؟\nساڵح موسلیم دەڵێت کۆبونەوە و دانیشتن دروست دەبن بەڵام زیاتر لەسەر ئاستی سەربازی لەگەڵ هێزی سوریا و دیموکراتی بەڵام وەک هێڵی سیاسی پەیەدە هیچ دانوستان و ڕێککەوتنێک لەگەڵ ئەمریکیەکان دروست نەبووە.\nجدی بێت یاخود نا ئێمە مەجبورین بە جدی هێرشی تورکا وەربگرین\nلەوەڵامی ئه و پرسیارەی پێتان وایە تورکیا جدی بێت لەهێرشکردن یا وەک کارتی فشار یاخود بۆ مەبەستی خۆی وادەڵێت؟\nساڵح موسلیم دەڵێت تورکیا جدی بێت یا جدی نەبێت ئەوە سەرۆک کۆمار بڕیار دەدات، چونکە سەرۆک کۆمار ڕۆژانە لە میدیاکانەوە باسی ئەوە دەکات وە ئامادەکاریش هەیە، بەڵام ئەگەر بیانەوێت یاخود نا ئێمە بەجدی وەریدەگرین، چونکە بەهەزاران لە جەندرمەی تورکی و چەک و تەقەمەنیان لەسەر سنور کۆکردۆتەوە، بۆیە ڕاست بێت یاخود نا ئێمە مەجبورین بە جدی وەربگرین.\nموسلیم جەختی لەسەر بەردەوامی پەیوەندییەکانی سوپای ئەمریکا و سوپای ئازادکردەوە و وتی بەڵێ پەیوەندی ئێمەو ئەمریکا هەیەو بەیەکەوە کار دەکەین هەتا ئێستە ئەمریکیەکان نەڕۆشتوون و هێشتا لێرەن پەیوەندی هێزی سوریای دیموکرات زیاترە لەگەڵیان و ڕۆژانە بەیەکەوە کار ئەکەن چالاکی بەیەکەوە ئەنجامدەدەن بەتایبەتی دژی داعش لە لای دێرەزور لای ڕەقە شتێکیش کە بووە هەندێکیان لە بنکەکانی چاودێری لە سەر سنورەکا کشاندوەتەوە لەوە زیاتر هیچی تر نیە.\nبا بەڕێز ترامپ بەراوردەکان ببینێت ئنجا باسی چەک و پارەبکات\nساڵح موسلیم سەبارەت بە تویتێ-ی سەۆک ترامپ کە کوردەکان لەبەرامبەر چەک و پارە شەڕییان کردووە وتی راستە ئەمڕۆ دوژمنێکی هاوبەش هەبێت بێگومان پێویستە هاوکاریش هەبێت و چەکیش بدەن بەڵام بەڕێز ترامپ باسی یازدە هەزار شەهیدی ئێمەی نەکردووە بەڕێز ترامپ دەیتوانی بڵێت چەند سەربازی ئەمریکی لێرە شەهیدبون؟ ئەوەی شەڕی ئەکرد ئێمە بوین ئەوەی لەپێشەوە بوو ئێمە بوین ئەوەی چالاکی ئەنجامدەدا ئێمە بوین لەو پێناوەشدا یانزە هەزار شەهید-مان داوە بەڵام سوپای ئەمریکا سەلامەتبوون هیچ زیانێکیان بەر نەکەوت بۆیە دەبێت قوڵتر سەیری بابەتەکە بکەین ئەو شەڕەی لەسوریا هەبوو شەڕێکی زۆر گەورە بوو ئەمە لەلایەک لەلایەکیتر بڕوانێت لەشەڕی عێراق چەند سەربازی ئەمریکی تیاچوون؟ لەشەڕی ئەفغانستان چەند تیاچوون؟ لەو شەڕانە-شی لەگەڵ ئێمە کردی چەند سەربازی تیاچون؟ با ئەو بەراوردانە ببینێت ئنجا باسی چەک و پارە بکەن.\nپەیامەکەی مەسعود بارزانیمەسعود بارزانی جێی سوپاسە و چاوەڕوانی زیاترمان لێی هەیە\nلەدواین بەشی وتووێژەکەی ژیار محەمەد لە دەنگی ئەمریکا، ساڵح موسلیم لەبارەی پەیامەکەی مەسعود بارزانی سەرۆکی پێشووی هەرێمی کوردستانی عیراق لەبارەی پەیامەکەی لەسەر کوردانی سوریا، ساڵح موسلیم بەهەڵوێستی باش وەسفی کرد و وتی بێگومان ئەو هەڵوێستە بەشتێکی باش ئەزانین جێی سوپاسە پێویستە لەسەر هەر کوردێک کەبەو شێوەیە بێت ئومێدی ئێمە لەسەر کاک مەسعود زیاترە لەوەی کە دەتوانێت دیالۆگ و یەکێتی کوردان دروستبکات دەتوانێت پەیوەندی خۆی لەگەڵ هەمولایەنەکان باش بکات و لەگەڵ ئێمە-شدا پەیوەندی باشی هەبێت، بەبڕوای ئێمە یەکێتی کوردان لە ئێستادا لەهەرکاتێکی تر زیاتر پێویستە نەک تەنها بۆ ڕۆژئاوا بەتەنها بۆ تەواوی کوردستان بە گشتی لەبەر ئەوەی ئەو مەترسیەی کەهەیە بۆ تەواوی کوردانە.\n#ساڵح موسلیم | #داعش | #مەسعود بارزانی | #09-10-2019 |\n 📡 | 🏳 کوردیی ناوەڕاست | ماڵپەری دەنگی ئەمریکا بەشی کوردی - 09-10-2019\n📙 ספר: 📖 מחוכם\n🏙 ערים: ⚪ Kubanê\n🏙 ערים: ⚪ Ruha\n➕ נוסף על ידי (نالیا ئیبراهیم) על Oct 9 2019 6:17PM\n👌 מאמר זה נבדק ושוחרר על ידי (ئاسۆ ئەحمەدیان) ב- Oct 9 2019 7:03PM\n✍ פריט זה עודכן לאחרונה על ידי (نالیا ئیبراهیم) על: Oct 21 2019 3:47PM\n👁 פריט זו נצפתה פעמים 372


سزای ئه‌و كه‌سانه دیاریكرا كه له هه‌ولێر پرسه‌یان دانابوو\nكۆبوونەوەی پەرلەمانی عێراق بۆ كەمكردنەوەی مووچە دەستی پێكرد\nپارێزگاری دهۆك: رەوشی تەندروستی دهۆك بەهۆی كۆرۆناوە خراپە\nژوری بازرگانی و پیشەسازی سلێمانی داوایەك لەدوكانداران دەكات\nئامانج ره‌حیم: سزای ئه‌وانه‌ی له هه‌ولێر پرسه‌یان دانابوو به‌ند كردنه\nد. ئامانج ره‌حیم\nسكرتێری ئه‌نجومه‌نی وه‌زیرانی هه‌رێم رایگه‌یاند، ئەو هاوڵاتیانه‌ی له شاری هه‌ولێر پرسەیان داناوە و بونەتەھۆی تووشبوونی خەڵکێکی زۆر به ڤایرۆسی كۆرۆنا به‌گوێره‌ی یاسا سزاکەیان بەندکردنە.\nد. ئامانج ره‌حیم، سكرتێری ئه‌نجومه‌نی وه‌زیران و سه‌رۆكی لیژنه‌ی یاسایی له تۆڕی كۆمه‌ڵایه‌تی فه‌یسبوك نووسیویه‌تی: "ئەوانەی پرسەیان داناوە بە نابەرپرسیارانە و بێ گوێدانە بڕیارەکانی قەدەغەکردنی پرسە و بونەتە ھۆی توشبونی خەڵکێکی زۆر به‌ڤایرۆسی كۆرۆنا، سەرەڕای ماڵوێرانی بۆ خۆیان و خێزان و منداڵ و کەسوکار و ھاوشاریەکانیان تاوانێکی گەورەیان ئەنجامداوە کە سزاکەی بەندکردنە، بە گوێرەی دوو مادده‌ی یاسایی".\nئامانج ره‌حیم ئاماژه‌شی بۆ ئه‌وه‌كردووه: "ماددەی 368 ده‌ڵێت: ئەو کەسانەی بە ئەنقەست مەترسی دروستدەکەن لەسەر تەندروستی گشتی و بەهۆیانەوە نەخۆشیەکی مەترسیدار لەسەر ژیانی خەڵك بڵاودەکەنەوە، ئەوا سزا دەدرێن بە بەندکردن بۆ ماوەیەک لە سێ ساڵ زیاتر نەبێت، بەڵام ئەگەر ببنەهۆی مردنی کەسێک یان لەکارکەوتنی درێژخایانی ھەر بەشێکی جەستەی ئەوا سزاکەی توندتر دەکرێت".\nسكرتێری ئه‌نجومه‌نی وه‌زیران هه‌روه‌ها ئاماژه‌شی بۆ ئه‌وه‌كردووه: "ماددەی 369 ده‌ڵێت: ئەگەر ئەو کردارانە بەئەنقەست نەبێت و ئەنجامدانی ئیھمالی و گوێپێنەدان بێت، ئەوا سزاکەی بەندکردن و غەرامەیە، بەڵام ئەگەر بەهۆی ئەو هەڵەی ئیھمالی و گوێپێنەدانەوە کە مەترسی لەسەر تەندروستی خەڵک دروستکردوە کەسێک بمرێت یان توشی لەکارکەوتنی درێژخایەنی ھەر بەشێکی جەستەی بێت ئەوە حوکمی بکوژ یان ئازاردەری بەھەڵەی بەسەردا دەسەپێندرێت".\nئه‌مه له‌كاتێكدایه به‌هۆی دانانی پرسه‌وه له گه‌ڕه‌كی كارێزانی شاری هه‌ولێر، 32 كه‌س تووشی ڤایرۆسی كۆرۆنا بوون، به‌پێی دواین ئاماریش له هه‌رێمی كوردستان 332 حاڵه‌تی ڤایرۆسی كۆرۆنا تۆمار كراوه، له‌گه‌ڵ سێ حاڵه‌تی گیان له ده‌ستدان و 85 حاڵه‌تیش به ته‌واوی چاكبوونه‌ته‌وه.\nئه‌م بابه‌ته 44992 جار خوێنراوه‌ته‌وه\nسۆران عومەر: بڕیاری بەندكردنی خەڵك بۆ شەش ڕۆژ بەئیرادەی ناڕەزایەتیەكان ھەڵوەشێنرایەوە\n10 هەزار دەمامك و دەستكێش بەسەر هاوڵاتیانی سلێمانی دابەشكرا\nدوو تووشبوی نوێی كۆرۆنا لەهەولێر تۆماركرا\nمژدە مەحمود: داوا لە خەڵک دەکەم خۆپشاندانی هێمنانە ئەنجام بدەن


گوڵاڵە، هۆزێکی عەرەب داوای لابردنی به‌رێوبه‌ری شارەدێیەکە ده‌که‌ن - RojNews\nگوڵاڵە، هۆزێکی عەرەب داوای لابردنی به‌رێوبه‌ری شارەدێیەکە ده‌که‌ن\nلە کۆبوونەوەیەکدا هۆزی عه‌ره‌بی کەرەوییه‌کانی شاره‌دێی گوڵاڵە، داوای گۆڕینی بەڕێوەبه‌ری شارەدێی گۆڵاله ده‌که‌ن و کوردیش بەو داواکارییە ڕازی نییە.\nله شاره‌دێی گوڵاڵه‌ی سه‌ر به شارۆچکه‌ی خانه‌قین لە پارێزگای دیالە، ژماره‌یه‌ک له عه‌ره‌بی کەرە‌وی که به‌شێکی له‌و هۆزه تێوه‌گڵاوه به شه‌هیدکردنی پێشمه‌رگه و هاوکاریکردنی داعش، خۆپێشاندانیان ئه‌نجامدا بە مەبەستی دورخستنەوەی بەڕوەبەری شارەدێکە.\nسه‌ڵاح ئه‌حمه‌د، ئه‌ندامی ئه‌نجومه‌نی شارەدێی گوڵاڵه، به ڕۆژنیوزی وت: ژماره‌یه‌ک له‌هاوڵاتیانی خۆپێشاندانیان ئه‌نجامدا داوای لابردنی به‌رێوبه‌ری شارەدێکەیان کرد.\nسه‌ڵاح ئه‌حمه‌د، وتیشی: دواتر له ئه‌نجومه‌نی شارەدێی گوڵاڵە ئاماده‌کاری کرا بۆ ئه‌نجامدانی کۆبونه‌وه و بڕیاردان بۆ دوورخستنه‌وه‌ی یه‌عقوب لهێبی به‌ڕێوەبه‌ری شارەدێیەکە، به‌ڵام ئێمه وه‌کو نوێنه‌رانی کورد له ئه‌نجومه‌نی شارەدێیەکە بایکۆتی کۆبونه‌وه‌که‌مان کرد.\nناوبراو ئاماژەی بەوەشدا: بێ کورد هیچ لایه‌نێک ناتوانێت گۆڕانکاری ئیداری له پۆستی به‌ڕێوەبه‌رشارەدێیەدا بکات، چونکه سه‌رجه‌م ئه‌ندامانی شارەدێی گوڵاڵه 15 ئه‌ندامن و ٧ ئه‌ندامی کورده و بۆ بڕیاری لابردنی به‌ڕێوەبه‌ری شارەدێکەش پێویستی به ٩ ده‌نگ هه‌یه.\nهەروەها هۆشیار ئیسماعیل، ئه‌ندامی ئه‌نجومه‌نی پارێزگای دیاله، به ڕۆژنیوزی وت: وه‌کو ئه‌ندامانی کورد له ئه‌نجومه‌نی پارێزگای دیاله ئاگاداری پارێزگاری دیاله‌مان کردووه له ڕووداوه‌کانی گوڵاڵه، بۆیه دواتر کۆبونه‌وه‌ی هاوبه‌ش ئه‌نجام ده‌درێت له نێوان ئیداره‌ی خانه‌قین و به‌رپرسانی یه‌کێتی له خانه‌قین له‌گه‌ڵ به‌رپرسانی دیاله، بۆ گفتوگۆکردن له‌سه‌ر ڕه‌وشی گشتی خانه‌قین و هه‌روه‌ها گفتوگۆ ده‌کرێت له‌سه‌ر ڕه‌وشی گوڵاڵه بۆ گه‌یشتن به رێکه‌وتن.\nپۆستی به‌ڕێوبه‌ری شارەدێی گوڵاڵه له پاش ڕووخاندنی رژێمی بەعس به ده‌ستی کورده‌وەیە، له‌سه‌ر پشکی یه‌کێتی نیشتمانی کوردستان له ساڵی ٢٠١٥ یه‌کێتی یه‌عقوب لهێبی که هاوڵاتییه‌کی عه‌ره‌بە، کرد به به‌ڕێوبه‌ری شارەدێیەکە.\nبه‌پێی زانیارییه‌کانی ڕۆژنیوز گروپی چه‌کداری عه‌سائیبی ئه‌هلی هه‌ق له پشتی خۆپێشاندانه‌که‌ن و به‌شێکی زۆری خۆپێشانده‌ران چه‌کداری عه‌سائیبی ئه‌هلی حه‌ق بوون.


وڵاتانی زلهێزو ئێران لەبارەی ئەگەری گەڕانەوەی ئەمریكا بۆ رێككەوتنە ئەتۆمییەكە لە كۆبونەوەدان\nئەمڕۆ هەینی، كۆبونەوەی وڵاتانی زلهێزی جیهان و ئێران كە لەگەڵ ئێران سەبارەت بە ئەگەری گەڕانەوەی ئەمریكا بۆ رێككەوتنە ئەتۆمییەكە، دەستی پێكرد.\nئاوێنە: كۆبونەوەكە بەشێوەی ئۆنڵاین بەڕێوەدەچێت و تێیدا عەباس عراقچی، جێگری وەزیری دەرەوەی ئێران، سەرۆكایەتی وەفدی ئێرانی دەكات.\nنوێنەرانی وڵاتانی ئەندامی هەمیشەیی ئەنجومەنی ئاسایشی نێودەوڵەتی (بەریتانیا، چین، فەرەنسا، روسيا)و هەروەها ئەڵمانیا و نوێنەری یەكێتی ئەوروپا، لەگەڵ ئێران لە كۆبونەوەكەی لیژنەی هاوبەشی رێككەوتنە ئەتۆمییەكەدا، بەشدارن.\nدوێنێ پێنجشەممە، یەكێتی ئەوروپا رایگەیاندبو، بەشدارانی كۆبونەوەكە تاوتوێی ئەگەری گەڕانەوەی ئەمریكا بۆ رێككەوتنە ئەتۆمییەكەو مسۆگەركردنی جێبەجێكردنی تەواوەتی رێككەوتنەكە، تاوتوێ دەكەن.\nئەمریكا لە زاری وتەبێژی وەزارەتی دەرەوەی وڵاتەكەوە پێشوازی لەو هەنگاوە كردو رایگەیاند"ئەو هەنگاوە بە ئەرێنی دەبینن."\nنید پرایس، وتەبێژی وەزارەتی دەرەوەی ئەمریكا بە رۆژنامەنوسانی وتبو"ئێمە ئامادەین هەوڵی گەڕانەوەمان بدەین بۆ بەجێهێنانی پابەندییەكانمان لە رێككەوتنەكەدا بەشێوەیەك كە ئێرانیش بە هەمان كار هەڵسێت."\nبەپێی رۆژنامەی گاردیانی بەریتانی كۆبونەوەكەی ئەمڕۆی وڵاتانی زلهێز بەبێ ئەمریكا لەگەڵ ئێران، دوای ئەنجامدانی گفتوگۆی دیپلۆماتی نهێنی بوە لەنێوان واشنتۆن و تاراندا كە ئەم هەفتەیە لە شاری فرانكفۆرت بەڕێوەچوە.\nئێران داوای كردوە ئەمریكا تاكلایەنە سەرجەم سزاكانی سەر وڵاتەكەی هەڵبگرێت و بگەڕێتەوە بۆ رێككەوتنەكە، ئەوەش دوای ئەوەی ساڵی 2018 ترەمپ لێی كشایەوە.\nدوای كشانەوەی ئەمریكا لە رێككەوتنەكە ئێرانیش پێ بە پێ هەندێك هەنگاوی نا بۆ كەمكردنەوەی پابەندییەكانی بە رێككەوتنەكەوە لەوانە زیادكردنی پیتاندنی یۆرانیۆم كە چەندین جار لەلایەن وڵاتانی زلهێزە داوای لێكراوە بگەڕێتەوە بۆ پابەندییەكانی.\nلەگەڵ ئەوەش بەپێی رۆژنامەی گاردیانی بەریتانی، سەرۆك جۆ بایدن لەگەڵ لابردنی ئەو سزا ئابورییانەی سەر ئێراندا نییە كە لەلایەن ترەمپەوە سەپێنراون، ئەوەش لە ترسی لەدەستدانی پشتیوانی كۆنگرێس بۆ بەرنامەكانی لە ناوخۆی وڵاتەكەیدا.\nئەمریكا هەوڵەكانی بۆ كۆتاییهێنان بە گرژییەكانی غەزە دەستپێكرد\nبایدن و سه‌رۆكی فه‌ڵه‌ستین په‌یوه‌ندیه‌كی ته‌له‌فۆنیان ئه‌نجامدا \nوڵاتێكی عەرەبی گەشتە ئاسمانییەكانی لەگەڵ ئیسرائیل رادەگرێت


شەڕی ئەنیمەیشنی ئێران و سعودیە\nYou are at:Home»شیکاری»شەڕی ئەنیمەیشنی ئێران و سعودیە\nBy nuche.net on\t 2017/12/18 شیکاری, گرنگ\nلە مەیدانی ئازادی تاران، خەڵک بە وێنەکانی محەمەد بن سەلمان، جێنشینی یەکەمی شای سعودیە هاتوونەتە سەر شەقام. هاوکات موشەکەکانی سعودیە کەشتیە جەنگیەکانی ئێران لە کەنداوی عەرەبی دەکەنە ئامانجی هێڕشەکانیان. ئێرانیش بە موشەکەکانی ریازی لە گەڵ خاکدا یەکسان کردووە. ئەمانە بەشێک لە سیناریۆی شەڕی ئەنیمەیشنی نێوان تاران و ریازە. لە دوایینترین نمونەدا، سعودیە ئەنیمەیشنی جەنگێکی تەواو عەیاری لە دژی ئێران خستۆتە بازاڕوە و لە تۆڕە کۆمەڵایەتیەکان کاردانەوەی زۆری لێکەوتۆتەوە.\nرۆژنامەی ئێکۆنۆمیس جەخت لەوە دەکاتەوە، کە سعودیە بەبێ ئەمریکا توانای شەڕی سەربازی و راستەوخۆی لە گەڵ ئێران نییە و ئەمریکاش لە دۆخێکدا نییە، کە بتوانێ بەرەێکی نوێ لە رۆژهەڵاتی ناوەڕاست بکاتەوە. هەر بۆیە ئێکۆنۆمیست دەنوسێ ئەگەری روودانی شەڕ و بەریەککەوتنی راستەوخۆ لە نێوان تاران و سعودیە، ئەگەرێکی لاوازە.\nسەرباری ئەمەش، ئێکۆنۆمسیت پێشبینی دەکات، کە شەڕی ناڕاستەوخۆ و بە وەکالەت لە نێوان ریاز و تاران پەرەدەستێنێ.\nبە پێی رۆژنامەی ئێکۆنۆمیست، قووڵ بوونەوەی ناکۆکیەکانی ئێران و سعودیە، ئەگەری روودانی جەنگی بەوەکالەتی لە نێوان ئەم دوو وڵاتە بەهێز کردووە. هێرشی موشەکی ئەنساروڵڵای سەر بە حوسییەکانی یەمەن بۆ سەر فڕۆکەخانەی ریاز و دەستلەکارکێشانەوە سەعد حەریری، لە پۆستی سەرۆکوەزیرانی لوبنان، جۆرێکە لە ململانێ و شەڕی بەوەکالەتی ئەم دوو وڵاتە.\nیەکەی زانیاری ئێکۆنۆمیست پێی وایە، کە لەم ساڵانەی دوایی هاوکێشەکان و دۆخی نێودەڵەتی و ناوچەیی و هەروەها پێگەی سەربازی وڵاتان لە رۆژهەڵاتی ناوەڕاست بە بەراورد لە گەل پێشووتر جیاوازە. هاوکاریە سەربازی و راوێژکاریەکانی ئێران لە عێراق و سوریا بۆ گروپە میلیشیاییەکان، بەهێزتر بوونی حزبوڵڵای لوبنان و ئامادەیی سەربازی و کاریگەری سیاسی ئێران لە سوریا، بەشێک لەم دەستکەوتانەی ئێرانن. ئێکۆنۆمیست لەم بارەیەوە نمونەیەک دێنێتەوە و دەڵێت: ئێران لە سەرەتای دەستپێکی گفتوگۆکانی ئاشتی لە سوریا، پێگەیەکی لاوازی هەبوو، بەڵام ئێستا تاران یەکێکە لە ئەکتەرە سەرەکیەکانی ئەم پرۆسەیە.\nلە کاتێکدا مشتومڕ و شەڕە قسەی نێوان بەرپرسانی ئێران و سعودیە لە هەڵچووندایە، ململانێی نێوانیان لە سەر فەزای مەجازی و تۆڕە کۆمەڵایتەیەکان، رۆژ لە دوای رۆژ توندتر دەبێتەوە.\nرۆژی پێنجشەممە ١٤ی دیسەمبەر، ئەکاونتێکی ئینتەرنێتی سەر بە گروپێک لە بەکارهێنەرانی سعودیە بە ناوی (قوة الردع السعودي) ئەنیمەیشنێکی لەبارەی شەڕ و تێکهەڵچوونی نێوان هێزەکانی سوپای پاسداران و هێزە سەربازیەکانی سعودیە بڵاو کردەوە. ئەم ئەنیمەیشێنە، کە بە زمانی ئینگلیزی ئامادە کراوە، بە ژێرنوسی عەرەبی، فارسی، عیبری، ژاپۆنی، ئیسپانیایی و تورکی لە سەر یوتیۆب بڵاو کرایەوە.\nلەم ئەنیمەیشنە داستانیەدا، چەند بەلەمێکی سوپای پاسدارانی ئێران هێڕش دەکەنە سەر کەشتییەکی هەڵگری یارمەتی مرۆیی سعودیە لە ئاوەکانی کەنداو. بەر لە دەستپێکی هێرشی ئێرانیەکان، هێزی دەریایی سعودیە تێکڕای بەلەمەکان لە ناو دەبات. ناوەندی فەرماندەیی سعودیە بە سەرکردایەتی محەممەد بن سەلمان، وەزیری بەرگری و شازادەی جێنێشنی سعودیە، ئۆپەراسیۆنی بەرگریکارانەی هێزەکانی سعودیە فەرماندەیی دەکات، دوای تێکشکانی هێزە ئێرانیەکان، هێڕش بۆ سەر بنکە سەربازیەکانی سوپای پاسداران دەستپێدەکات.\nئەم ئەنیمەیشنە، کە ماوەکەی ٥ خولەکە، بە دەستگیرکردنی قاسم سولەیمانی، فەرماندەی سوپای قودسی ئێران و پێشوازی گەرمی دانیشتوانی تارانی لە هێزەکانی سعودیە کۆتایی پێدێ. ئەو ئێرانیانەی، کە بۆ پێشوازی لە سەربازانی ئازادیبەخشی سعودیە هاتوونەتە سەر شەقام، وێنەکانی سعودیە، بن سەلمان و ئاڵای سێ رەنگی شێر و خۆرنیشانیان بە دەستەوەیە.\nتەنها نوسخەی عەرەبی ئەم ئەنیمەیشنە تا رۆژی رابردوو (١٧ی دیسەمبەر) زیاتر لە ٤٥٠ هەزار بینەری هەبووە لە یوتیۆب.\nدوای بڵاوبوونەوەی ڤیدیۆی «قوة الردع السعودي»، زۆریەک لە راگەیەن و تۆڕەکۆمەڵایەتیەکانی ئێران تیزەری ئەنیمەیشنێکی نوێی گروپی ئەنیمەیشنی فاتمەی زەهرایان بڵاو کردەوە، لە ژێر ناوی سەخت و توندوتیژ. داستانی ئەم ئەنیمەیشنە تایبەتە بە هێرشی موشەکی ئەنساروڵڵای یەمەن بۆ سەر کێڵگە نەوتیەکانی سعودیە. رستەی سەخت و توندوتیژ، تەعبیرێکە لە گوتەکانی عەلی خامنەیی، رابەری کۆماری ئیسلامی ئێران لە ساڵی ٢٠١٥ و دوای مەرگی سەدان زیارەتکاری ئێرانی لە میانەی رێوڕەسمی حەجی ئەو ساڵەدا. خامنەیی ئەو ساڵە گوتی: ئێمە ددانمان بە خۆماندا گرت، ئێمە دەتوانین دژکردەوە نیشان بدەین، ئەگەر بڕیار بێت کاردانەوەمان هەبێت، کردەوەی توندوتیژ و سەختمان دەبێت.\nئەم گروپە هونەریە، کە پێشتر ئەنیمەیشنی شەڕی سەختی کەنداوی فارسیان ئامادە کردووە، لە ناساندی دوایین بەرهەمی خۆیدا نووسیویەتی: ئەم ئەنیمەیشنە ئابوری نەوتی خانەدانی ئالی سعود بەرەوڕووی کێشە دەکاتەوە، بە جۆرێک، کە ئەگەر کیڵگە نەوتیەکانی ئەم وڵاتە بکرێتە ئامانج، ئابووریەکەی ئیفلیج دەبێت و چیدی قسەی بۆ گوتن نابێ لە ناوچەکە.\nئەوەی لە ئەنیمەیشنەکانی هەر دوو وڵات جێی سەرنجە، دەستەوەستانی و دۆشداماوی تەواوی دوژمن و بەرامبەرەکەیە و سەرکەوتنی تەواوی سەربازی هێز خودیەکان وێنا دەکرێت. نە فڕۆکە شەڕکەرەکانی ئێرانی لە ڤیدئۆی سعودیەکان توانای دەربازبوونیان هەیە و نە سیستەمی بەرگری موشەکی ئێران توانای کردنە ئامانجی موشەکەکانی سعودیەی هەیە، کە بە “ریاح شرق” دەناسرێنەوە.\nلە لایەکی دیکەوە، لە ئەنیمەیشنەکاندا سووکایەتی بە هێما و پیرۆزیەکانی دوو وڵات دەکرێت. وێنەی رێبەرانی ئێران و سعودیە کاریکاتۆرە. لە ئەنیمەیشنی سعودیەکان، ئایەتی قورئانی دروشمی سوپای پاسداران بە وشەی شەیتان رازاوەتەوە، واتە بە ئیتاعەت و پەیڕەوی لە شەیتان دەجووڵێنەوە. لە ڤیدیۆی ئێرانیەکانیش وشەکانی ئیماندار جێی خۆی داوە بە وشەی کافر و بێ دین و ئەستێرەی داوود پەیوەستە بە شمشێری ناو ئاڵەکەی سعودیەوە.\nرێبەرانی ئێران و سعودیە سەرباری ئەم ناکۆکیەیانە، بەردەوام جەخت دەکەنەوە، کە خوازیاری شەڕی راستەوخۆ لە گەڵ یەکتر نین.